SAD pozdravlja izjavu EU-a o Zapadnom Balkanu | Balkan Vijesti | Al Jazeera\nAlbanija, Bosna i Hercegovina, Kosovo, Crna Gora, Sjeverna Makedonija i Srbija nastavljaju da pokazuju svoju posvećenost reformama, naveo je Price (Reuters)\n“Pozdravljamo izjavu EU o Zapadnom Balkanu. Albanija, Bosna i Hercegovina, Kosovo, Crna Gora, Sjeverna Makedonija i Srbija nastavljaju da pokazuju svoju posvećenost reformama. Od ključnog je značaja da im vrata EU ostanu otvorena”, poručio je na Twitteru.\nLideri Evropske unije, uz saglasnost lidera Zapadnog Balkana, u srijedu su na samitu EU-Zapadni Balkan na Brdu kod Kranja usvojili Deklaraciju kojom se potvrđuje posvećenost Unije procesu proširenja i najavljuje intenziviranje zajedničkog angažovanja u cilju sveukupne transformacije regije.\nEkonomija i sigurnost\n“EU ponovo potvrđuje svoju predanost procesu proširenja i svoje odluke donesene na temelju vjerodostojnih reformi partnera, poštenih i rigoroznih uvjetovanosti i načela vlastitih zasluga. Dodatno ćemo intenzivirati naš zajednički angažman u cilju napretka političke, ekonomske i društvene transformacije regije, istovremeno priznajući napredak koji je postigao Zapadni Balkan. Podsjećamo i na važnost da EU može održati i produbiti vlastiti razvoj, osiguravajući svoju sposobnost za integraciju novih članica”, navodi se na početku deklaracije.\nDodaje se da EU i Zapadni Balkan dijele brojne sigurnosne izazove koji zahtijevaju koordinirano djelovanje i slažu se da će ojačati saradnju u ključnim sigurnosnim pitanjima.\nNeformalnom radnom večerom čelnika Evropske unije, na Brdu kod Kranja u Sloveniji počeo je samit EU – Zapadni Balkan.


Navijači Vojvodine kritikovali upravu tog fudbalskog kluba | Autonomija\nNavijači Vojvodine kritikovali upravu tog fudbalskog kluba\n"Da li Dušan Bajatović vodi FK Vojvodina u stečaj"\nPredstavnici navijača Vojvodine u Skupštini tog fudbaskog kluba iz Novog Sada, saopštili su danas da su nezadovoljni radom i rezultatima aktuelnog rukovodstva, koje su okarakterisali kao „najneuspešniju upravu FK Vojvodina od 2005. godine“.\nOni su nezadovoljstvo izrazili povodom godinu dana rada Upravnog odbora kluba na čelu sa predsednikom FK Vojvodina Dušanom Vlaovićem i članom Upravnog odbora kluba Dušanom Bajatovićem.\nKako se navodi u saopštenju, prilikom preuzimanja kluba, aktuelno rukovodstvo obećalo je „stabilnost i finansijsku konsolidaciju“, ali je zapravo povećalo klupski budžet za 2,5 miliona evra dovođenjem 16 igrača za koje navode da „ne zaslužuju da nose dres kluba kao što je Vojvodina“.\n„Pored toga što su igrači koje je ova uprava dovela preplaćeni, aktuelno rukovodstvo nanosi dodatne troškove klubu plaćajući obeštećenje za te igrače, kao i plaćajući razne komisije, menadžere“, piše u saopštenju.\nNavijači smatraju da Upravni odbor ne doprinosi stabilizaciji kluba, već legalizuje dugove prethodnih uprava i „falsifikuje finansijske izveštaje kako bi mogli da otkupe dugove“.\nDodaje se da su trenerima kluba u proteklom periodu dodeljene „ogromne plate“, iako su kod prethodnih uprava radili za pet puta manje para, da je teren stadiona „Karađorđe“ u Novom Sadu u najlošijem stanju, a nije ispunnjeno obećanje „da će klub afirmisati i pružiti šansu deci iz sopstvene omladinske škole“.\n„Zbog svega navedenog, apelujemo na sve navijače Vojvodine, i one kojima je ‘stara dama’ u srcu, da ne dozvole da se nastavi urušavanje našeg kluba, koji postoji već pune 104 godine“, dodaje se u saopštenju.\nZapitali su i da li Dušan Bajatović, koji je i generalni direktor Srbijagasa, vodi FK Vojvodina u stečaj.


Donacija sportske opreme i rekvizita za fiskulturne sale osnovnih škola, nova infrastruktura i Evropski turnir Specijalne olimpijade u inkluzivnoj odbojci u Kikindi i Zrenjaninu | Министарство омладине и спорта\nDonacija sportske opreme i rekvizita za fiskulturne sale osnovnih škola, nova infrastruktura i Evropski turnir Specijalne olimpijade u inkluzivnoj odbojci u Kikindi i Zrenjaninu\nMinistar omladine i sporta Vanja Udovičić, u okviru akcije za opremanje školskih fiskulturnih sala novom opremom i rekvizitima koja se realizuje širom Srbije posetio je danas Kikindu i sa gradonačelnikom Pavlom Markovim, predsednikom Saveza za školski sport Srbije Željkom Tanaskovićem i državnim sekretarom Predragom Peruničićem posetio Osnovnu školu „Žarko Zrenjanini“ u kojoj jeo držan javni čas sa preko 200 učenika i kojom prilikom je uručio donaciju opreme za fiskulturnu salu, komplet golova sa mrežama, koševa, table, mreže za odbojku i 40 lopti za četiri sporta.\n„Zamenom starih rekvizita i opreme novim, želimo da motivišemo učenike da sport bude deo njihovih svakodnevnih aktivnosti jer je to na prvom mestu preduslov zdravog života, stvorimo uslove da profesori imaju kvalitetnije časove fizičkog vaspitanja i da podstaknemo što više dece uđu u sistem sporta“, rekao je Udovičić.\n„Što budemo više ulagali i što se više budemo bavili ovakvim manifestacijama, time ćemo imati kvalitetniju i bolju budućnost, ljude i stvarati od ove dece buduće šampione“, rekao je gradonačelnik Kikinde, Pavle Markov.\nTom prilikom ministar Udovičić je naglasio da je cilj ove akcije da se obezbede adekvatni uslovi za bavljenje i rekreativnim i školskim i vrhunskim sportom, da je u poslednje četiri godine broj dece u sistemu školskog sporta povećan sa 120.000 na 165.000 i da očekuje da će taj broj rasti i narednih godina.\nU Zrenjaninu ministar Udovičić je sa svojim saradnicima i gradonačelnikom Čedomirom Janjićem obišao i Osnovnu školu “Petar Petrović Njegoš“ koju pohađa 1200 učenika i koja radi od 1973. godine i uručio donaciju opreme za fiskulturnu salu, komplet golova sa mrežama, koševe, table, mreže za odbojku i 40 lopti za četiri sporta.\nPrilikom posete ministra Udovičića Zrenjaninu, ministar i gradonačelnik su obišli i sportsku halu Kristalna dvorana, čiji je završetak finansiralo Ministarstvo omladine i sporta i grad Zrenjanin, a koja je izgrađena pored postojeće hale i stadiona kako bi se formirao jedinstven kompleks namenjen pripremi sportista i održavanju velikih takmičenja. Ovaj objekat je od izuzetnog značaja za razvoj sporta na širem području Republike Srbije i zbog svoje multifunkcionalnosti otvara mogućnosti za sprovođenje trenažnog procesa, odigravanje prvoligaških utakmica Zrenjaninskih klubova, pripreme sportista i reprezentativnih sportskih selekcija i organizovanje raznih međunarodnih utakmica i takmičenja.\n„Svi smo ponosni na našu Kristalnu dvoranu, zahvaljujući pomoći Ministarstva sporta i omladine završili smo sistem za hlađenje i grejanje. U Melencima se gradi jedna strana tribina, mnogo opreme je dodeljeno našim školama kako ove, tako i prethodnih godina, a mislim da se rezultat vidi na svakom koraku. Naša je želja da decu sklanjajmo sa ulice i da je sport jedan od načina i u gradi u naseljenim mestima“, rekao je gradonačelnik Zrenjanina, Čedomir Janjić.\nMinistar Udovičić obišao je i Melence u kojima su otpočeti radovi na renoviranju fudbalskog stadiona, izgradnju tribina i svlačionica.\nPored toga u Zrenjaninu, ministar Udovičić otvorio je Evropski turnir Specijalne olimpijade u inkluzivnoj odbojci.\n„Specijalna olimpijada, ove i ovakve igre su promenile život mnogima. Nadam se da će ovo biti samo iskra koja će i dalje širiti vatru entuzijazma, hrabrosti, prihvatanja i inkluzije svih ljudi sa intelektualnom ometenošću. Vi ste me inspirisali i pokazali šta je prava snaga, ponosan sam na sve vas koji ste posebno važna i lepa slika našeg sporta i hvala vam na tome“, istakao je ministar Udovičić.\n"Uz podršku Ministarstva omladine i sporta Republike Srbije, Pokrajinskog sekretarijata za sport Vojvodine, Odbojkaškog saveza Srbije, Odbojkaškog saveza Vojvodine i lokalne samouprave grada domaćina, takmičenje u Zrenjaninu će predstavljati najveći međunarodni sportski događaj koji je za osobe sa intelektualnom ometenošću u našoj zemlji organizovan još od 2005. godine", rekao je direktor Specijalne olimpijade Srbije Aleksandar Stanojević.\nZrenjanin će od 6. do 10. juna biti domaćin Evropskog inkluzivnog turnira u odbojci. U organizaciji Specijalne olimpijade Srbije, posvećene sportskim aktivnostima osoba sa intelektualnom ometenošću, manifestacija koja će biti organizovana u Kristalnoj dvorani i sportskoj hali „Medison“ će okupiti više od 140 takmičara i trenera iz čak 11 zemalja, a očekuje se dolazak i oko 40 volontera.


Avioni švajcarske kompanije “Svis erlajns” (Swiss Air Lines) od početka nove letnje sezone, odnosno 29. marta 2020. godine više neće leteti iz Niša.\nGlavna razmatranja u tim aktivnostima uključuju trenutnu potražnju, razvojni potencijal koji nude pojedine rute i konkurentsko okruženje. Kao deo neprekidnih nastojanja da optimizujemo našu mrežu ruta odlučili smo da prestanemo sa korišćenjem određenih aktuelnih destinacija od leta 2020. godine. Niš je jedna od tih destinacija – navode u kompaniji “Svis”.\nOvom odlukom aerodrom “ Konstantin Veliki” za kratko vreme ostao bez druge avio-linije, jer “Rajaneru”nije dozvoljeno da leti iz Niša do Frankfurta. Irski loukoster je saopštio da je takva odluka usledila kako ne bi bili konkurenti “ Er Srbiji”, koja takođe ima let do tog nemačkog grada.


Ibis Instruments Beograd\t• Vesti\nRegulatorna agencija za elektronske komunikacije i poštanske usluge (RATEL) kao centralno državno telo koje se bavi regulisanjem tržišta telekomunikacija, u saradnji sa kompanijama ATDI i njenim zastupnikom Ibis Instruments razvila je Portal za p...\nKao deo plana širenja u regionalnim okvirima, pre godinu dana Ibis Instruments otvorio je kancelariju u Ljubljani. Iako je prethodna godina po uslovima za poslovanje bila za sve veoma izazovna, svi ciljevi koji su bili postavljeni pred Ibis Instruments Slovenija uspešno su ostvareni. „Veoma mi je drago što smo u proteklih godinu dana uspeli da na adekvatan način predstavimo ponudu proizvod...\nNakon prethodnih godinu ipo dana koji su bili veoma izazovni i tokom kojih smo svi uglavnom radili od kuće, leto je donelo lepo vreme i mogućnost da se svi najzad okupimo na druženju kakva su i do sada bila karakteristična za Ibis. Osim činjenice da dugo nismo bili na okupu, ova godina je karakteristična i po tome što u njoj obeležavamo 25 godina poslovanja Ibis Grupe što je dodatno podgr...\nNakon pregleda 2000 nominacija, IBM je izdvojio članove klase 2021 IBM šampiona, a na ovoj listi našao se i naš predstavnik - Ilija Lazović! Ova...\nObaveštavamo vas da je od 1. januara 2021. u okviru grupacije IBIS počela da posluje nova kompanija, Ibis Solutions. Ona je nastala izdvajanjem soft...\nIbis Instruments je prvi IBM partner koji je postigao dve uslužne kompetence za bankarske i finansijske usluge i modernizaciju aplikacija. To smo pos...\nOd 20. Jula Ibis Instruments je otvorio novu kancelariju u Ljubljani i time omogućio postojećim i budućim klijentima stručan tim koji će biti pos...\nU znak podrške inicijativi #DigitalnaSolidarnost kompanija Ibis Instruments zajedno sa partnerom UiPath nudi besplatne RPA licence bolnicama i jav...


Izvor: Danas, 20.Sep.2019, 12:48\nPred Drugim osnovnim sudom u Beogradu danas je opčelo suđenje za paljevinu kuće novinara portala Žig info Milana Jovanovića u decembru prošle godine, a prvoptuženi Dragoljub Simonović, tada predsednik opštine Grocka, u potpunosti je negirao optužnicu, dok su trojica ostalih optuženi delimično priznali krivicu. Članak Suđenje za paljevinu kuće novinara: Bivši predsednik opštine negirao krivicu se pojavljuje prvo na Dnevni list Danas.\nGrupa finskih novinara posetila redakciju Danasa\nGrupa od 28 novinara iz Finske iz različitih medija posetila je danas redakciju lista Danas. Kako kažu, u posetu Beogradu došli su samoorganizovano i dobili su preporuku da obiđu upravo naš list. Članak Grupa finskih novinara posetila redakciju Danasa se pojavljuje prvo na Dnevni list Danas.


Ministarstvo državne uprave i lokalne samouprave | Ostvaren značajan napredak u kvalitetu usluga za građane\n2. oktobra 2019. Ostvaren značajan napredak u kvalitetu usluga za građane\nSistem elektronske razmene dokumenata između državnih institucija je jedna od najvećih koristi za građane i privredu, a uspostavljen je napredak u pružanju usluga i pojednostavljenju administrativnih postupaka, izjavio je danas ministar državne uprave i lokalne samouprave Branko Ružić na predstavljanju izveštaja Sigma.\nMinistar je rekao da je dobar pravni temelj uspostavljen usvajanjem Zakona o upravnom postupku i Zakona o e-upravi, na šta ukazuje nivo zadovoljstva fizičkih i pravnih lica.\nNa portalu otvorenih podatka, kako je dodao, objavljeno je više od 200 skupova podataka od strane 40 institucija, ovakav pravni okvir predstavlja osnovu za otvorene podatke, što dalje omogućava razvoj koji će značajno smanjiti korupciju, povećati konkuretnost i transparetnost.\n„Od izuzetne važnosti je da ulažemo u državne službenike, kao nosioce reforme javne uprave, zbog čega je uveden sistem kompetencija kako bismo vršili adekvatnu selekciju prilikom zapošljavanja, procenu njihovog rada, ali i razvoj njihove karijere“, rekao je ministar Ružić.\nPodsetio je da je osnovana Nacionalna akademija za javnu upravu, kao centralna institucija za profesionalni razvoj koja uključuje i zaposlene na lokalnom nivou.\n„Sigmin Izveštaj ukazuje da su se u ovom slučaju vrednosti indikatora poboljšale u pet od sedam pokazatelja u odnosu na procenu iz 2017. godine što ukazuje na znatan napredak“, istakao je ministar.\nSrpsko-korejski centar za informacije i pristup, kako je dodao, proglašen je za najuspešniji centar ove vrste u svetu. „U protekle dve godine, više od 20 000 državnih službenika i građana besplatno je pohađalo oko 800 različitih programa od kojih su mnogi bili digitalni projekti od posebnog značaja za unapređenje javne uprave: Adresni registar, e-Zup, digitalna platforma za vođenje e-Inspektora“, rekao je on.\nOd izuzetnog značaja, prema njegovim rečima, je uspostavljanje informacionog sistema za upravljanje ljudskim resursima koji će značajno olakšati rad zaposlenima u jedinicama za kadrove, jer će ih osloboditi dosadašnjih komplikovanih procedura.\n„Omogućićemo i bolju mobilnost kadrova kroz unapređenu evidenciju internog tržišta rada. Siguran sam da će ovo znatno doprineti unapređenju sistema upravljanja ljudskim resursima u javnoj upravi u Srbiji“, rekao je on. „Namera nam je da se posvetimo profesionalizaciji lica na položaju uz pomoć Nacionalne akademije, Programskog saveta, SIGMA itd. Programi stručnog usavršavanja za rukovodioce će pomoći da se formira rukovodilačka struktura, kako nižih, tako i viših rukovodilaca, koja će poboljšati efikasnost uprave,“, rekao je ministar Ružić.\nNajavio je i početak procesa izrade nove Strategije reforme javne uprave za period od 2021. do 2030. godine.


Mali: Imamo novca za dva meseca čak i kad ne bismo imali ni dinara prihoda\nBEOGRAD - Ministar finansija Siniša Mali izjavio je da postoji potpuna koordinacija svih državnih institucija kada su u pitanju mere ekonomske politike i situacija u privredi nastala pandemijom koronavirusa.\nBEOGRAD - Broj respiratora u Srbiji tretira se kao državna tajna, rekla je premijerka Ana Brnabić i dodala da je tako u svim državama. Nabavka novih aparata za ventilaciju pluća je da bi sistem bio "200 posto siguran", istakla je ona.\nVlada jutros zabranila ulazak iz Italije, a avion iz Bergama upravo sleteo u Niš\nNIŠ - Iako je Vlada Srbije jutros donela hitnu meru zabrane ulazaka osoba koje su boravile u Italiji, avion kompanije Ryanaira iz Bergama sleteo je rano popodne u Niš.\nSrbija: Uvedena privremena zabrana ulaska stranim državljanima iz određenih područja\nBEOGRAD - Vlada Srbije je saopštila da je na današnjoj sednici donela dodatne mere radi sprečavanja pojave širenja i suzbijanja zarazne bolesti COVID-19, prema preporukama naših epidemiologa i u skladu sa preporukama Svetske zdravstvene organizacije.\nAntić: Nema prodaje EPS-a\nOBRENOVAC – U Termoelektrani „Nikola Tesla“ u Obrenovcu danas je obeleženo pola veka od puštanja u rad „TENT A“ kojoj su prisustvovali ministar rudarstva i energetike Aleksandar Antić, direktor EPS-a Milorad Grčić, predsednik sindikata JP EPS Milan Đorđević, sadašnji radnici tog preduzeća, ali i penzioneri.\nBEOGRAD - Ona sadrži sveobuhvatne reformske korake u oblasti industrijskog razvoja, čiji je cilj podizanje konkurentnosti domaće industrije koja će dati značajan doprinos visokom održivom ekonomskom rastu, merenom stopom rasta BDP-a i boljem kvalitetu života gradjana.\nMali: Iz budžeta za vinare 8,9 miliona evra\nBEOGRAD - Ministar finansija Siniša Mali izjavio je da je država za razvoj vinogradarstva u 2020. godini izdvojila 8,9 miliona evra što je tri puta više nego protekle godine.\nMali: Srbija do kraja godine u Euroclear sistemu\nBEOGRAD - Srbija ima za cilj da do kraja godine postane deo Euroclear sistema, rekao je u intervjuu za Reuters ministar finansija u Vladi Republike Srbije Siniša Mali.\nVlada Srbije najavljuje subvencije za električne automobile\nBEOGRAD - Ukoliko država počne da daje subvencije od 5.000 do 7.000 evra za nabavku električnih i hibridnih vozila, ona će i dalje će biti značajno, i do tri-četiri puta skuplja od automobila u istoj kategoriji, pa će podsticaji praktično biti namenjeni imućnijem sloju.\nPRIJE 1218792 MIN\nPRIJE 1218871 MIN\nPRIJE 1218876 MIN\nPRIJE 1221630 MIN\nPRIJE 1221749 MIN\nPRIJE 1227242 MIN\nPRIJE 1228671 MIN\nPRIJE 1231768 MIN\nPRIJE 1237596 MIN\nPRIJE 1240262 MIN\nPRIJE 1243352 MIN\nPRIJE 1243366 MIN\nPRIJE 1251937 MIN\nPRIJE 1258100 MIN\nPRIJE 1260443 MIN\nPRIJE 1265187 MIN\nPRIJE 1266006 MIN\nPRIJE 1271987 MIN\nPRIJE 1274700 MIN\nPRIJE 1277738 MIN\nPRIJE 1282115 MIN\nPRIJE 1283394 MIN\nPRIJE 1290734 MIN\nPRIJE 1292624 MIN\n<< < Strana 11 od 12 . Ukupno: 271. > >>


I ove godine zamerke EU na račun slobode izražavanja - Politika - Dnevni list Danas\nPočetna » Politika » I ove godine zamerke EU na račun slobode izražavanja\nI ove godine zamerke EU na račun slobode izražavanja\nIndirektni i direktni politički i ekonomski uticaji i preusmeravanje novca iz različitih državnih izvora na favorizovane medije\nSkriveno medijsko vlasništvo, neregulisano finansiranje, indirektni i direktni politički i ekonomski uticaji na medije i preusmeravanje novca na favorizovane medije iz različitih državnih izvora, i dalje karakterišu medijsko okruženje u Srbiji, navodi se u Izveštaju o napretku Srbije na putu ka EU koji je juče objavljen. Ove godine izveštaj se u nekoliko delova bavio medijima, a između ostalog se navodi da nezvanični pritisci na uređivačke politike najčešće idu preko oglašavanja. Finansiranje medija iz državnih sredstava na svim nivoima, dodaje se, i dalje predstavlja problem.\n0Piše: B. Cvejić 11. novembra 2015. 10.07\nU izveštaju Evropske komisije navodi se i da se na programu javnih servisa češće mogu videti i čuti zvaničnici iz vladajućih partija i analitičari koji dele njihova mišljenja, dok je prisustvo opozicije i kritičkih i nezavisnih stručnjaka mnogo ređe. Podseća se i da se RTS i RTV finansiraju direktno iz državnog budžeta do 2016. godine i da se mora naći način finansiranja javnih servisa koji će omogućiti nezavisnost u njihovom radu.\nIz Brisela apostrofiraju i da nije postignut napredak u slobodi izražavanja u poslednjih godinu dana, kao i da nije bilo većeg napretka u istrazi napada sajtova 2014. Kada je reč o slobodi izražavanja, napominje se da je bilo nekoliko slučajeva pretnji i nasilja nad novinarima, što „i dalje zabrinjava“, ali da su istrage, procesuiranje i kazne veoma ograničene. Određeni broj emisija u kojima se moglo čuti kritičko mišljenje, podseća se, prestao je da se emituje ili su takvi sadržaji smanjeni, dok su izjave državnih zvaničnika o istraživačkom novinarstvu nepodsticajne za stvaranje okruženja u kojem bi sloboda izražavanja bila bez ograničenja.\nU dokumentu Brisela se dodaje i da se čeka primena novih medijskih zakona, da treba ojačati nezavisnost Regulatornog tela za elektronske medije, kao i da se završi privatizacija medija. „Novinarima je posao pod znakom pitanja i primaju male plate, te su podložni pritisku i uticaju ekonomskih i političkih krugova. Takve okolnosti podstiču autocenzuru“, ocenjuje se u izveštaju.\nPodsetimo, Evropska komisija je i prošle godine bila kritična o ovoj oblasti navodeći problem političkih uticaja na medije i pojavu autocenzure. U Ministarstvu kulture i informisanja juče se nisu oglašavali o navodima o medijima u ovogodišnjem izveštaju.\nMarjanović: Većina zaustavlja teme o medijima\nPredsednica skupštinskog Odbora za kulturu i informisanje Vesna Marjanović (DS) kaže za Danas da će se potruditi da organizuje sednicu tog odbora na kojoj će tema biti navodi o medijima iz ovogodišnjeg Izveštaja o napretku, ali da je ranije većina zaustavljala pokretanje takvih pitanja na tom skupštinskom telu. „Situacija u medijima je sve važnija tema i parlament treba da raspravlja o tome“, napominje Marjanovićeva.


Bivši šef FBI: Moguće da Rusija ima kompromitujuće informacije o Trampu – Poslovnidnevnik.BA\nNedjelja , Januar 20 2019\nHome / Ličnosti / Bivši šef FBI: Moguće da Rusija ima kompromitujuće informacije o Trampu\napr 16, 2018\tLičnosti, LifeStyle, Svijet, Vijesti, Zanimljivosti Leave a comment 243 Views\nDžejms Komi u intervjuu američkoj televizijskoj mreži Ej Bi Si (ABC) rekao da je “zapanjujuće” pomisliti da Rusija ima kompromitujuće informacije o Trampu ali da tu mogućnost ne treba isključiti.\nBivši direktor Federalnog istražnog biroa (FBI) Džejms Komi izjavio je da postoji mogućnost da Rusija poseduje kompromitujuće informacije o američkom predsedniku Donaldu Trampu i da verovatno postoje dokazi o njegovom “ometanju pravosuđa”, prenela je agencija AP.\nKomi je u intervjuu američkoj televizijskoj mreži Ej Bi Si (ABC) rekao da je “zapanjujuće” pomisliti da Rusija ima kompromitujuće informacije o Trampu ali da tu mogućnost ne treba isključiti.\nKomi je rekao da američki predsednik “moralno nepodoban” da vodi SAD insistirajući da je Tramp “lažov”.\n“Ne verujem u priče da je mentalno nesposoban ili da je u prvoj fazi demencije. Mislim da nije mentalno već moralno nepodoban da bude predsednik. Naš predsendik treba da bude oličenje poštovanja i da se vodi vrednostima koje su u srcu naše zemlje. Jedna od tih vrednosti je istina a to predsednik nije sposoban da poštuje”, rekao je Komi u dugom intervjuu američkoj televiziji.Bivši šef FBI sutra treba da izda knjgu “A Higher Loyalty: Truth, Lies, and Leadership” (Velika lojalnost: Istina, laži i vođstvo) u kojoj opisuje 20 godina karijere za vreme predsednika Džordža Buša mlađeg i rada u FBI-u od 2013. do 2017. godine. ;\nKomi u knjizi, čiji su delovi procureli u javnosti, piše da je Tramp “okoreli lažov” koji ljude oko sebe podređuje lojalnosti kao “vođa mafije”.\nPrema njegovim rečima, Tramp je “nepošten predsednik, odvojen od stvarnosti i institucionalnih vrednosti” koji vlada “vođen egom” i lojalnošću koju zahteva da mu bude iskazana.\nPrevious Gorivo skuplje za još sedam feninga\nNext Advokat Nataše Bekvalac traži pritvor za muža, razvod po ekspresnom postupku\nDržavljanin BiH koji nije Hrvat ili nije bračni drug hrvatskog državljanina ne može zadržati državljanstvo …


NAJBIZARNIJA PROSLAVA GOLA: "Napaljen" simulirao odnos sa saigračem, a konj sve to posmatrao - HIT! - Srbija UŽIVO\nFoto: Printscreen/youtube/ Hrvatska Nogometna Televizija\nNeverovatne scene sa hrvatskih terena\nNavikli smo od fudbala svakakve stvari, ali najneprijatnije iznenađenje dolazi nam iz Druge hrvatske lige na meču između Solina i Junaka.\nNaime, Fudbaleri Solina su proslavili pogodak uz veoma neprikladan potez, simulirajući seksualni odnos i to sve dok su ih posmatrali konji.\nJedan igrač je bio toliko „napaljen“ da je naskočio svog saborca i tako se radovao uspehu svog tima.\nOvaj detalj možete videti na 1:04:02\nMora se priznati, baš bizarna scena.\nPOVEZANE TEMEDruga hrvatska ligaFudbalHrvatski fudbalKonjProslava golaSimulacija odnosaSport


SIPA uhapsila braću Ivanković Lijanović i ministra Bahilja – Kakanj-X\nU toku je velika i opsežna akcija pripadnika SIPA-e na lokalitetu Širokog Brijega, ali i još 14 drugih lokacija, javila je Federalna televizja (FTV). Meta hapšenja su braća Lijanović, a “Avaz” saznaje da je već uhapšen federalni ministar poljoprivrede,vodoprivrede i šumarstva Jerko Ivanković Lijanović, kao i njegov brat.\nPredsjednik stranke Radom za boljitak Mladen Ivanković Lijanović potvrdio je za “Avaz” da je uhapšen njegov brat Jerko Ivanković Lijanović, inače federalni dopremijer ali je na iznenađenje novinara “Avaza” potvrdio da je upravo i on uhapšen:\nMeđu uhapšenima je i Milorad Bahilj, ministar trgovine u Vladi Federacije BiH i član stranke Radom za boljitak.\nNajvećom akcijom u borbi protiv organiziranog kriminala kodnog naziva “Meso” rukovodi tužilac Tužilaštva BiH, iz Operativnog stožera akcije, a u aktivnostima na terenu sudjeluje više stotina policijskih radnika SIPA i UIO BiH.\nAktivnosti se provode na ukupno 14 lokacija u gradovima širom Bosne i Hercegovine, a bit će realizirano hapšenje oko 10 osumnjičenih osoba, te pretresi u tri poreduzeća.


Outreach program poželeo dobrodošlicu stažistima iz bivše Jugoslavije | Međunarodni krivični sud za bivšu Jugoslaviju\nOutreach program poželeo dobrodošlicu stažistima iz bivše Jugoslavije\nHag, 25. februar 2011.\nOutreach program MKSJ nedavno je poželeo dobrodošlicu četvrtoj generaciji mladih profesionalaca iz regiona bivše Jugoslavije u sklopu Regionalnog programa stažiranja.\nU sklopu ovogodišnjeg programa, sedam mladih profesionalaca će imati priliku da steknu direktno iskustvo pravosudnog rada i rada u komunikacijama u sva tri organa Međunarodnog suda.\nRegionalni program stažiranja započet je 2007. godine kao zajednički projekat Inicijative mladih za ljudska prava i Outreach programa. Ovaj program je otvoren za diplomirane studente i studente završne godine studija, koji su zainteresovani za pravo, istoriju, političke nauke i druge društvene nauke. Stažisti iz Srbije, Crne Gore i sa Kosova učestvuju u petomesečnom stažiranju u Hagu, nakon čega će provesti dodatna tri meseca stažirajući u nacionalnim sudovima ili tužilaštvima za ratne zločine, ili lokalnim institucijama koje se bave ratnim zločinima.\nCilj ovog programa je da učesnicima pruži priliku da uče o međunarodnom humanitarnom pravu kroz rad MKSJ i da prenesu to znanje u pravosudne sisteme u regionu. Kada učesnici završe program stažiranja oni osmišljavaju strategiju promovisanja MKSJ i nacionalnih suđenja za ratne zločine u svojim matičnim zemljama. Nakon toga, učestvuju u obrazovnim programima i obuci Inicijative mladih za ljudska prava kako bi preneli znanja koja su stekli svojim učešćem u Regionalnom programu stažiranja.\nOd 2007. godine, tri grupe stažista, sa ukupno 33 mlada profesionalca prošle su kroz obuku na MKSJ. Njihovo naknadno angažovanje u svojim matičnim državama dokazalo je da ovaj projekat značajno doprinosi razvoju civilnog društva i jačanju vladavine prava.\nRegionalni program stažiranja najvećim delom pomaže Švajcarska Konfederacija, koju predstavlja Federalno ministarstvo spoljnih poslova, kao i Ambasada Sjedinjenih Američkih Država u Srbiji.\nOutreach program je osnovan 1999. godine s ciljem da unapredi razumevanje rada Međunarodnog suda i njegove važnosti na teritoriji bivše Jugoslavije. Kao prvi program ovakve vrste, Outreach program Međunarodnog suda je postavio presedan za druge krivične sudove koji su u međuvremenu uveli slične programe. Outreach program velikodušno pomaže Evropska unija.\nZa više informacija o Inicijativi mladih za ljudska prava posetite http://yihr.org/en/\nZa više informacija o Outreach-u posetite:


Košarkaška reprezentacija Meksika - Blic Sport\nAjon potpisao dvogodišnji ugovor sa Realom\nMeksički košarkaški reprezentativac Gustavo Ajon potpisao je dvogodišnji ugovor sa Realom, saopštio je madridski tim.\nAmerikanci preslišali Meksiko u osmini finala Mundobasketa\nKošarkaška reprezentacija Sjedinjenih Američkih Država prva se plasirala u četvrtfinale Svetskog prvenstva, pobedivši u meču kojim je otvorena osmina finala Meksiko sa 86:63 (23:13, 19:14, 24:11, 20:25).\nPrvi trijumf Meksika na Mundobasketu, Angola pala sa +24\nKošarkaši Meksika pobedili su Angolu sa 79:55 (15:20, 21:15, 21:10, 22:10) u trećem kolu grupe D na Mundobasketu.\nSlovenci opet pobedili, dva Dragića nadigrala Meksikance\nKošarkaška reprezentacija Slovenije ostvarila je drugu pobedu na Svetskom prvenstvu, jer je posle Australije u okviru grupe D pobedila i Meksiko i to sa 89:68 (24:18, 22:19, 19:13, 24:18).\nHrvati trojkama do trećeg mesta na turniru u Badaloni\nKošarkaška reprezentacija Hrvatske zauzela je treće mesto na turniru u Badaloni gde je, pripremajući se za nastup na Svetskom prvenstvu koje 30. avgusta počinje u Španiji, savladala Meksiko sa 99:74.


Model privatizacije za ponos i primer - Ekonomija - Dnevni list Danas\nPočetna » Ekonomija » Model privatizacije za ponos i primer\nOpština Svilajnac i Union drvo iz Beograda potpisali ugovor o prodaji pogona fabrike Beko\nModel privatizacije za ponos i primer\nG. Vlaović06.03.2015. 22:11\nOpština Svilajnac i firma Union drvo iz Beograda potpisale su juče ugovor o prodaji bivšeg pogona fabrike Beko u Svilajncu, a Predrag Milanović, predsednik opštine Svilajnac, kaže za Danas da taj model privatizacije predstavlja veliki uspeh jer je usledio posle 23. neuspela pokušaja prodaje u poslednjih deset godina, koliko je to preduzeće u stečaju.\n– Problem zbog koga pogon fabrike Beko u Svilajncu nikako nije mogao da bude privatizovan sve dosad je bila visoka prodajna cena koja je iznosila više od milion evra. Jednostavno, stečajnom upravniku bile su vezane ruke jer nije imao ovlašćenja da privatizuje fabriku ispod procenjene cene, koja je pak bila previsoka za sve zainteresovane investitore. Da bi se krenulo sa „mrtve tačke“ i obezbedio opstanak fabrike i radna mesta, opština Svilajnac je uzela kredit i iskoristila zakonsko pravo da kupi Beko i postane njegov vlasnik upola cene, što je dozvoljeno u slučaju kada postoji veliki broj neuspešnih pokušaja privatizacije. Nakon što smo sredili fabriku i osposobili je za funkcionisanje, rešili smo i da je uposlimo po principu „biznis inkubatora“ kako bismo zainteresovali investitore za kupovinu proizvodne hale. Sklopili smo ugovor o zakupu dela prostora sa francuskim investitorom, inače poreklom Svilajnčaninom, koji je pokrenuo konfekcijsku proizvodnju namenjenu izvozu. Taj investitor će, prema odredbama potpisanog ugovora, koristiti polovinu hale sve do isteka zakupnog perioda. U međuvremenu, uspeli smo da i dugoročno rešimo status fabrike i pronađemo domaćeg investitora, firmu Union drvo, koja je otkupila Beko od opštine kako bi razvila proizvodnju nameštaja i opreme za ugostiteljstvo – objašnjava Milanović.\nOn dodaje da je opština Svilajnac ponosna na prodaju fabrike Beko iz dva osnovna razloga.\n– Prvi je to što smo uspeli da obezbedimo posao za 100 Svilajnčana, koliko će ih raditi u proizvodnoj hali bivšeg Beka do kraja godine. Drugi razlog zbog koga smo ponosni na sprovođenje ovog poslovnog poduhvata jeste to što je novac koji je opština utrošila na kupovinu Beka u potpunosti vraćen prodajom te fabrike, a investitor se obavezao da će uložiti 500.000 evra u proizvodnju. Takođe, važno je naglasiti da smo ceo poduhvat sproveli bez subvencija Vlade Srbije ili bilo kog drugog državnog tela – ističe Milanović i naglašava da je time zvanično rešen problem i poslednjeg proizvodnog pogona u Svilajncu koji nije imao svog vlasnika.\nPrema Milanovićevim rečima, prodajom Beka je faktički završen proces privatizacije u Svilajncu. Reč je o preduzećima koja su zaključno sa 2008. skoro sva bila u stečaju, ali su u međuvremenu dobila svog vlasnika i normalno rade, poput Kompa, Napretka i Vis-a, navodi Milanović.\nNaš sagovornik naglašava da bi način na koji je fabrika Beko održana u životu trebalo da bude model i za druge opštine u Srbiji kako da obezbede nesmetan rad i mogućnost za uspešnu svojinsku transformaciju preduzećima u stečaju ili u restrukturiranju.\n– Opština uvek ima motiv da uposli svoje stanovnike. Stoga bi moj predlog Vladi Srbije bio da se napravi program koji bi opštini omogućio da otkupi preduzeća u kojima nije uspela privatizacija, i to na više rata, primera radi na 10 godina. Na taj način bi se omogućilo da opštine, po principu kako smo uradili mi u Svilajncu, osposobe ta preduzeća za rad, obezbede im poslove i na kraju nađu investitora – ističe Milanović.\nOn dodaje da je za opštinu Svilajnac izuzetno bitan i pilot projekat Prirodnjački centar Srbije – Svilajnac, koji predstavlja spoj nauke, obrazovanja, zabave i turizma na vrlo specifičan način. Takav koncept čini ga jedinstvenim u ovom delu Evrope. Prirodnjački centar će biti otvoren u Svilajncu 29. juna a čitav projekat je vredan više od šest i po miliona evra.\n– Naš cilj je bio realizovanje samoodrživog projekta. Očekujemo da Prirodnjački centar posećuje 150.000 ljudi godišnje, među njima i 60.000 učenika na ekskurzijama, koji obilaze i manastir Manasiju i Resavsku pećinu. Podsećam da je izložbu dinosaurusa Prirodnjačkog centra, na Kalemegdanu u Beogradu, u trajanju od dva i po meseca, imalo prilike da vidi 70.000 posetilaca. Želimo da Svilajnac postane naučno jezgro regiona koje će okupljati naučnike i istraživače iz zemlje i sveta, koji bi kroz zajedničke aktivnosti razmenjivali znanja i iskustva i dolazili do novih naučnih otkrića i rezultata iz oblasti prirodnjačkih nauka. Takođe, svojom aktivnošću i popularnošću svetskih razmera postao bi centar zabave i jedna od najposećenijih turističkih destinacija Srbije – naglašava Milanović.\nPrirodnjački centar Srbije – Svilajnac izgrađen je na najfrekventnijem turističkom pravcu, 60 kilometara od auto-puta u samom centru Srbije. Od Beograda je udaljen oko 100 kilometara, kao i od Niša, dok je od Kragujevca na samo 45 kilometara. Njegova atraktivnost ogleda se u jedinstvu velikog izložbenog prostora i zabavnog dino-parka na otvorenom. Čine ga dve celine, objekat sa četiri tematske izložbe, 3D bioskopom i internet kafeom i zabavni dino park Dinosville. Površina objekta je 3.000 kvadratnih metara. Na svim postavkama rade stručnjaci Prirodnjačkog muzeja Beograd i Rudarsko-geološkog fakulteta Univerziteta u Beogradu.\nProizvodnja startuje u maju\nUnion drvo je kupivši nekadašnju fabriku Beko postalo vlasnik placa površine 1,7 hektara i proizvodne hale sa poslovnim prostorijama i pomoćnim objektima, površine oko 3.000 kvadratnih metara. „U tom objektu ćemo otvoriti jedan stolarsko-tapetarski multifunkcionalni pogon, koji će praviti specijalne proizvode po narudžbini kupaca. Zaposlićemo 30 radnika u prvoj fazi, sa ciljem da širimo proizvodnju, koju počinjemo krajem maja“, kaže Aleksandar Helc, vlasnik i direktor Union drva.


Tesla privremeno obustavlja proizvodnju u Kaliforniji - BIGportal.ba\n26 Februara, 2021 26 Februara, 2021 027\nKompanija „Tesla“ je obavestila radnike da će privremeno obustaviti deo proizvodnje u svojoj fabrici za montažu automobila u Kaliforniji, izvestila je danas agencija „Blumberg Njuz“, pozivajući se na neimenovani izvor upoznat s tim pitanjem.\nRadnicima na proizvodnoj liniji Modela 3 u Frimontu rečeno je da njihova linija neće raditi od 22. februara do 7. marta, navodi njujorška agencija, a prenosi Rojters.\nBritanska agencija napominje da u informaciji nisu objašnjeni razlozi obustave proizvodnje, te da komentar iz „Tesle“ nije bilo moguće odmah dobiti.\nTakođe nije jasno koliki će obim ili prihod „Tesla“ izgubiti zbog zaustavljanja pogona u Frimontu, koji ima godišnji proizvodni kapacitet od 500.000 komada Modela 3 i modela Y zajedno.\nKako podseća Tanjug, „Tesla“ je prošlog meseca saopštio da bi mogao da se suoči sa privremenim negativnim uticajem na proizvodnju zbog globalne nestašice poluprovodnika. Nekoliko proizvođača automobila, uključujući DŽeneral Motors, Folksvagen i Ford Motor, takođe je pogodila nestašica čipova, primoravši ih da smanje proizvodnju.


Afera dodele lokacija kioska probudila prvog čoveka Palilule da brani Vučića - Jutarnji GLASnik\nDa li je prozivka u aferi „dodele lokacija kioska“ uticala da prvi čovek Palilule brani Vučića?\nOvih dana prozivan u “aferi dodele lokacija kioska” na opštini Palilula kako bi se opravdao kod visokih funkcionera Srpske napredne stranke,oglasio se prvi čovek ove opštine i član Predsedništva SNS Aleksandar Jovičić i pozvao je Tužilaštvo da reaguje na pozive pojedinih lidera opozicije koji otvoreno pozivaju na državni udar i linč Predsednika Srbije.\nVlasnici kioska su u ponedeljak 13. avgusta tražili prijem ispred zgrade opštine koja je tu zbog njih Palilulaca i zaštite njihovih interesa, ali su se čelnici oglušili na obećanja koja su im data i nisu hteli ni da razgovaraju sa njima. Da podsetimo niko od malih privrednika koji i po dvadeset godina rade na tim lokacijama nisu dobili na konkursu. Nisu imali nikakve šanse, jer kriterijumi konkursa kažu, da dobija onaj ko zapošljava najmanje 80 radnika i ko je u 2016. ostvario prihod veći od 450 miliona dinara. Baš takav ima maloprodajni lanac kioska Kordoba kome se, reklo bi se, sreća baš osmehnula, jer u detalj ispunjava sve uslove konkursa.\nĆeraćemo se još. građani Palilule u borbi za pravdu\nVlasnici kioska koji traže svoje osnovno ljudsko pravo, pravo na rad nezvanično su saznali i da su „giganti“, vlasnici lanaca kioska uplatili veliku sumu na ime vladajuće stranke ili na ime čelnika opštine Palilula, možda i u saradnji sa “gradskim ocem Vesićem”. Ipak bez dokaza, te priče su samo priče, mada poslovica kaže „gde ima dima ima i vatre“.\nU svakom slučaju već danas mladi ambiciozni predsednik opštine Palilula Aleksandar Jovičić, koji je u predizbornim aktivnostima Palilucima obećavao “kule i gradove” koje sad očigledno daje onima koji imaju novac da isprate desetak porodica “na ulicu” i da ostanu bez posla, oglasio se , gle čuda posle protesta oko dodele lokacija, da i on zaštiti Vučića.\nVlasnici kioska poručuju predsedniku Vučiću da im je drago ukoliko su njihovi protesti urodili plodom da mu se jedan njegov član SNS probudi i oglasi se da ga zaštiti od napada, kad već neće interese Palilulaca za koje je izabran.\nAfera „dodele lokacija kioska“na Paliluli\nPrenosimo saopštenja Jovičića, sada poznatijeg kao vođe “afere dodele lokacija kioska” u celosti.\nJovičić: Tužilaštvo da reaguje na pozive na državni udar\nPredsednik opštine Palilula i član Predsedništva Srpske napredne stranke Aleksandar Jovičić pozvao je danas Tužilaštvo da reaguje na pozive pojedinih lidera opozicije koji otvoreno pozivaju na državni udar i linč Predsednika Srbije i poručio da Tužilaštvo mora da zaštiti „sve nedužne žrtve svakog nasilnika“.\nOn je u saopštenju dostavljenom medijima rekao da lideri „veštačkih i nepostojećih saveza opozicije pozivaju Vojsku i Policiju na državni udar“, a da Tužilaštvo ćuti.\n„Pozivam ih da reaguju jer je sramno što čovek koji ima krivičnu prijavu za nasilje nad sopstvenom ženom nije još uvek procesuiran i umesto da bude u zatvoru zbog porodičnog nasilja, Boško Obradović poziva na državno nasilje!“, rekao je Jovičić.\nPrema njegovim rečima, Tužilaštvo i nadležne institucije moraju da zaštite sve nedužne žrtve svakog nasilnika, pa i Boška Obradovića, „koji očigledno misli da je iznad zakona i da će ga najnoviji ‘saveznik’ Dragan Đilas zaštititi“.\n„Gospodine Obradoviću, Đilas je u ekskluzivnom Porto Carasu, a o Vama je vreme da se pobrine tužilaštvo. Bar dok Vas ne zatvore u ludnicu! I ne zaboravite, Aleksandar Vučić nije žena koju ćete da šamarate pa da se sakrijete iza imuniteta! On je čovek koji će sa istim entuzijazmom da zaštiti i tu nesrećnu ženu i našu Srbiju!“, rekao je Jovičić.\nKako je dodao, u Srbiji ima mnogo malih, običnih ljudi koji su spremni da pruže podršku Predsedniku Vučiću, zbog čega očekuje da Tužilaštvo pokaže da je nezavisno i da svako ko poziva na nasilje i vrši nasilje „završi tamo gde mu je mesto“ prenelo je saopštenje RTV.\nTo oglašavanje je usledilo posle protesta građana oko dodele lokacije kioska ispred zgrade opštine Palilule u ponedeljak 13. avgusta 2108. i natpisa u medijima:\nVUČIĆ: Predsednik razočaran u stranačke saborce\nVećina najviših funkcionera SNS, osim nekoliko izuzetaka, kao da je jedva dočekala da se opozicija i deo crkve obruše najstrašnijim pretnjama i uvredama na predsednika Srbije i prvog čoveka naprednjaka Aleksandra Vučića nije reagovala i zaštitila ga od prozivki. Dok ga opozicija čereči, SNS ćuti i ne brani ga bili su naslovi u režimskim meijima kako bi se članstvo probudilo.\nU danima kada se otvoreno poziva na državni udar i vojni puč, a Vučić pokušava nekako da raspetlja kosovski čvor koji je godinama i decenijama zapetljavan, oni koji bi, po prirodi stvari, trebalo da su uz njega ili bar da mu štite leđa, praktično su ga ostavili na cedilu i iz prikrajka čekaju epilog. Između ostalog pisao je Srpski telegraf i dodao da je to jedan od razloga Vučićeve najave da će se povući iz SNS, pa samim tim i politike.\nBranili ga samo:\nPredsednik Izvršnog odbora SNS Darko Glišić u razgovoru za Srpski telegraf nije krio da je ogorčen ponašanjem većine kolega iz vrha stranke. Na pitanje zašto mnogi funkcioneri SNS ćute:\n– Verovatno su imali pametnija posla ili su otputovali na neke luksuzne destinacije, pa nisu imali vremena da u jednoj rečenici odbrane čoveka koji im je omogućio karijere. Suvišno je nabrajati imena, ali svi članovi Predsedništva SNS su morali da se oglase po ovom pitanju, kao i predsednici stranke na lokalu. To je najmanje što su mogli da učine.\nNebojša Stefanović: Svako iz stranke dobro da se zamisli\nSvaka izgovorena, a možda više i neizgovorena rečenica u trenucima kada je teško i kada treba podmetnuti svoja leđa da se zaštiti politika koju predstavlja predsednik Vučić, najbolje govore o svakome iz SNS. Lake bitke, izbegavanje pojedinih, a koketiranje sa drugim protivnicima nikada nisu donosili poštovanje kod naroda, pa zato svako iz stranke koja danas zahvaljujući Vučiću uživa najveće poverenje u Srbiji treba da razmisli kakvu poruku šalje svojim delovanjem i zašto je uopšte na mestu na kom se nalazi.\nMilenko Jovanov: Ko se premišlja sam neka ode\nSvako od članova SNS ko u svojoj glavi ima bilo kakvu kalkulaciju da li treba ili ne treba u ovom trenutku, čvršće nego ikad do sada, da stane iza Aleksandra Vučića bolje neka se sam odmah pokupi i ode, a ne da muči nas i ostale. Znam da je teško odreći se funkcije i privilegija, ali ovim postupcima oni ne guraju prst u oko Vučiću, nego čitavom narodu Srbije, koji je apsolutno i nepodeljeno uz njega.\nJadranka Joksimović: Zastupam stavove SNS, a posebno Vučića\nJa sam u stranci od prvog dana i i te kako sam zastupala i zastupam interese i stavove SNS, a posebno Vučića, koji mi je i prijatelj, ne samo stranački šef.\nMiloš Vučević: Dobili sve, a sada nisu dostupni\nOvo počinje da se dešava učestalo. Ljudi koji su dobili sve preko stranke, u svakoj delikatnoj situaciji, odnosno kad je potrebna podrška predsedniku, stranci i čitavom narodu, vrlo brzo zaborave kako su se našli na svim tim funkcijama. Moralno je, pre svega, da se izjasne o čoveku i politici koja ih je tu dovela. Oni obično vrhunski eskiviraju te situacije, zaćute, zaneme i nisu dostupni.\nVulin:Možda imaju zadatak\nAleksandar Vulin: Ili nisu iskreni ili imaju zadatak\nKao koalicioni partner nemam prava da govorim o SNS, ali kao Vučićev saborac mogu da kažem da SNS ne sme da dozvoli da ostane bez njegovog vođstva. Srbiji je Vučić potreban. Znam da to misli svaki glasač i član SNS. Ako postoje funkcioneri SNS koji misle da bi mogli da pobeđuju bez Vučića, ili nisu iskreni članovi stranke ili imaju zadatak da Srbija bude slaba i podeljena.\nPolitikolog Jelena Vukoičić u komentaru ćutnje u vrhu SNS kaže da je ona morala mnogo ranije da bude prekinuta.\n– Skandalozne su pretnje upućene predsedniku Srbije i na to bi svako morao da reaguje, a posebno svi oni koji imaju političku težinu u Srbiji. Visoki funkcioneri SNS su svakako morali da se oglase na sve brutalne i uličarske reči koje su potekle od opozicije. Ipak, moram da istaknem da je nesporna činjenica da je SNS ogromna partija, pa je i donekle normalno da ne postupaju svi jednako – zaključuje Vukoičićeva.\nTagged JOVIČIĆ, KIOSCI, PALILULA, VUČIĆ\nStruja ubija rode\nSrpski gradonačelnici sa Kosova prete vilama i upadanjima u kuće monahu i opozicionim liderima


Testiranje softvera – SMART doo\nTestiranje softvera je spasilo mnoge projekte od neuspeha. Ono predstavlja proces analize elementa softvera kako bi se utvrdila razlika između postojećeg stanja i zahteva. Na taj način se ocenjuje kvalitet softverskog proizvoda.\nSvaka ozbiljnija kompanija brine o reputaciji koja se stvara na osnovu isporučenih proizvoda/usluga i/ili softvera. Baš zato i testiranje predstavlja važnu kariku u isporuci i garantuje kvalitet željenog nivoa.\nTestiranje softvera obezbeđuje kompatibilnost softverskog proizvoda sa regulatornim, poslovnim, tehničkim, funkcionalnim i korisničkim zahtevima. „Quality assurance” se sprovodi u toku razvoja softvera jer stavlja akcent na pronalaženje eventualnih grešaka pre nego što proizvod uđe u finalnu fazu.\nCilj testiranja softver\nGlavni cilj testiranja softvera je da se obezbedi vrhunski kvalitet proizvedenog softvera, koji garantuje zadovoljstvo i ispunjenje svih zahteva i potreba klijenata.\n• Prepoznavanje greške u što kraćem roku\n• Sprečavanje greške\n• Provera da li je zahtev klijenta ispunjen ili ne\n• I konačno cilj testiranja je merenje kvaliteta proizvoda i projekta.\nFaze testiranja softvera\nNaši stručnjaci ozbiljno shvataju svoje dužnosti. Prvo će temeljno poučiti zahteve projekta/analize, zatim definisati trenutno stanje proizvoda, identifikovati poslovne ciljeve, potrebe i očekivanja klijenta.\nZatim će na osnovu prikupljenih i analiziranih podataka precizno proceniti vreme i resurse potrebne za završavanje projekta na vreme kako bi se napravio plan testiranja. Pažljivo se proučava dostavljena dokumentacija, tehničke specifikacije, prototipovi i na osnovu svih podataka, pravi se plan testiranja.\nNa osnovu raspoloživih resursa, softver testeri prave test slučajeve i podešavaju okruženje. Potom vrše testiranje softvera i sve otkrivene greške predano beleže kroz sistem za evidentiranje grešaka. O svim pronađenim greškama, ažurno se obaveštava klijent tokom čitavog procesa testiranja.


M. K.\t 17. novembra 2016. 07:48\nStariji muškarac povređen je iz vatrenog oružja rano jutros u Beogradu, rekla je Tanjugu portaprol Hitne pomoći Nada Macura.\nU pucnjavi, do koje je došlo u 04.08 časova u ulici Ovčanski put BB, 61. godišnji muškarac zadobio je okrznuće vrata, te je prebačen na Vojnomedicinsku akademiju (VMA).\nU Beogradu su rano jutros lakše povređena i dva mladića, stara oko 25 godina, najverovatnije u tuči koja je izbila između njih dvojice nakon saobraćajne nesreće, koja se dogodila u 05.29 časova u ulici Vodovodska, kod broja 31, te su odvezeni na VMA.\nJoš jedan muškarac (50) lakše je povređen u 06.25 časova kada mu se u automobilu otvorio vazdušni jastuk, posle saobraćajnog udesa na uglu Vojvode Šupljikca i Kajmakčalanske ulice, te je odvezen u Urgentni centar.\nŽena ispala iz autobusa, dvojica povređena na Ibarskoj\nHitna pomoć je protekle noći intervenisala je 92 puta, od kojih 18 na javnom mestu, a za pomoć su se najčešće javljali srčani i psihijatrijski bolesnici, hipertoničari, kao i osobe u alkoholisanom stanju.\nU Beogradu se juče dogodilo pet saobraćajnih nesreća, od kojih nijedna nije bila sa teškom traumom, a Hitna pomoć je intervenisala 149 puta, od kojih 46 na javnom mestu, dodala je Macura.


Arhiva- Propalestinske demonstracije protiv izraelskog bombardovanja Gaze, u Parizu, Francuska, 15. maja 2021.\nPropalestinske demonstracije nastavljene su širom Evrope proteklog vikenda uprkos krhkom prekidu vatre između Izraela i Hamasa. Protesti su jedan od rezultata nasilja na Bliskom istoku koje je podelilo države članice Evropske unije i ostavilo neke strahove od nemira kod kuće.\nHiljade ljudi pridružilo se skupovima u Parizu i drugim francuskim gradovima u subotu, a demonstracije su organizovane i u drugim evropskim prestonicama u znak solidarnosti za palestinsku stvar.\nNa Trgu republike u francuskoj prestonici, demonstranti su skandirali "Palestina će osvojiti" i "Izrael, ubica" - izražavajući negodovanje zbog nedavnih sukoba između Izraela i Hamasa, u kojima su većinom ubijani Palestinci.\nUčestvujući na skupu u Parizu, Erik Konkurel, poslanik iz krajnje leve stranke Frans enbud, rekao je da ga je stid svoje vlade zbog navodne blagosti prema Izraelu. Njegovi stavovi odražavaju širu političku podelu u toj zemlji, gde su mnogi na francuskoj levici naklonjeni Palestincima, dok desnica podržava Izrael.\nKao jedina od stalnih članica Evropske unije u Savetu bezbednosti Ujedinjenih nacija, Francuska je sarađivala prošle nedelje sa Egiptom i Jordanom kako bi pomogla u prekidu vatre između Izraela i Hamasa, koji je konačno stupio na snagu u petak.\nAli u celini, neki analitičari kažu da je EU marginalizovana u ovom najnovijem porastu bliskoistočnog nasilja, delom i zbog svog podeljenog odgovora. Zemlje poput Nemačke, Mađarske i Austrije snažno podržavaju Izrael, dok su drugi poput Belgije, Luksemburga i Švedske kritičniji.\nIpak, neki analitičari primećuju poslednjih godina proizraelsko naginjanje širom Evrope.\nU intervjuu za francuske medije u nedelju, francuski ministar spoljnih poslova Žan Iv Le Drian negirao je navodni izostanak uticaja EU. Pozvao je na politiku malih koraka kako bi se sprečilo da se obnovi najnoviji rast izraelsko-palestinskog nasilja.\nUnutrašnja dinamika takođe oblikuje podeljeni odgovor Evrope. Zemlje sa velikim brojem muslimanskog i jevrejskog stanovništva plaše se prelivanja bliskoistočnih tenzija kod kuće.\nU Nemačkoj se nedavno dogodilo nekoliko napada na sinagoge uz antijevrejske pogrde. U Francuskoj, u kojoj žive najveće jevrejske i muslimanske zajednice u Evropi, vlada je ranije ovog meseca zabranila propalestinske demonstracije iz straha da bi moglo da dođe do nasilja.\nDo sada, kaže Francis Kalifa, koji je na čelu Predstavničkog saveta jevrejskih institucija u Francuskoj (CRIF), stvari su uglavnom ostale pod kontrolom. Ali Kalifa primjećuje nagli porast antijevrejskih napada posljednjih godina, uključujući nekoliko smrtonosnih. Već smo iskusili ovu situaciju, rekao je, i znamo da se može ponoviti.


Tunander: Za Markale odgovorne Izetbegovićeve snage\nSrna 20.08.2013 12:18\nSTOKHOLM - Profesor Ola Tunander sa Instituta za mirovne studije u Oslu tvrdi da mu je više izvora saopštilo da je zaključak NATO istrage u vezi sa bombardovanjem sarajevske pijace Markale bio da su za to odgovorne snage pod kontrolom Alije Izetbegovića.\nNorveški profesor sa bliskim vezama u NATO savezu ispričao je da su mu predstavnik kriznog štaba NATO, predsjedavajući u vojnom komitetu NATO Vigleik Eide, te kasniji norveški ministri odbrane i spoljnih poslova saopštili da je zaključak istrage bio da je za bombardovanje odgovorna “bosanska strana”, kako je nazvao snage pod kontrolom Izetbegovića.\n"Svi su rekli da je zaključak NATO bio da se radilo o bosanskom napadu na vlastito stanovništvo. Ali ovo nikad nije saopšteno javno", rekao je Tunander tokom konferencije pod nazivom “Nordijski razgovori o miru” u švedskom gradu Degerforsu.\nOn je tokom predavanja “Poslije Libije – Sirija i stalne članice Savjeta bezbjednosti UN”, upoređivao propagandu iz Libije i Sirije sa onom iz rata u BiH.\n"Izgleda da je uobičajeno da se, na primjer, uoči odluka u UN, izvode takozvane “folsfleg operacije”, dakle prevare napadom na vlastito stanovništvo, da bi na taj način bio dat legitimitet vojnoj intervenciji", rekao je norveški stručnjak.\nNa konferenciji pod nazivom “Nordijski razgovori o miru” učestvovalo je više organizacija i mirovnih aktivista iz Švedske, Norveške i Danske, a među njima bila je i organizacija “Justicija Paks Veritas” sa sjedištem u Stokholmu, koja se bavi pitanjima konflikata u bivšoj Jugoslaviji.\nZa granatiranje sarajevske pijace Markale Haški tribunal osudio je srpskog generala Stanislava Galića, dok se taj ratni zločni nalazi i u optužnicama protiv nekadašnjeg predsjednika Republike Srpske Radovana Karadžića i generala Ratka Mladića.


Saopštenje sa II sjednice Izvršnog odbora - Fudbalski savez Crne Gore\nSaopštenje sa II sjednice Izvršnog odbora\n25. decembar 2017., 15:33\nDanas je u Podgorici održana druga sjednica Izvršnog odbora Fudbalskog saveza Crne Gore za mandatni period 2017-2021 na kojoj su razmatrani izvještaji o radu selektora svih reprezentativnih selekcija Crne Gore. Saradnja sa selektorom A reprezentacije Ljubišom Tumbakovićem produžena je za naredni ciklus kvalifikacijama za plasman na Evropsko prvenstvo koje se održava 2020. godine.\nIzvršni odbor zahvalio se Aleksandru Miljenoviću, Borisu Miličkoviću i Dervišu Hadžiosmanoviću na dugogodišnjoj saradnji i doprinosu koji su ostavili u radu sa reprezentativnim selekcijama i imenovao Milorada Pekovića, Gorana Perišića i Mirka Marića na selektorske pozicije u trajanju od jedne godine. Peković će obavljati funkciju selektora omladinske reprezentacije, Perišić će voditi našu najmlađu selekciju (pioniri) dok će Mirko Marić biti zadužen za sve ženske selekcije.\nObren Sarić, koji je prethodne dvije godine vodio pionirsku selekciju, u narednih godinu dana biće na čelu kadetske reprezentacije, dok je Svetu Ljesaru produžen mandat na mjestu selektora Futsal reprezentacije Crne Gore.\nIzvršni odbor je na današnjoj sjednici usvojio izvještaje komisija FSCG o jesenjoj polusezoni i kalendar takmičenja za proljećni dio takmičarske sezone 2017/2018. Telekom 1. CFL nastavlja se 20. februara dok će Druga liga startovati 4. marta. Posljednje kolo Telekom 1. CFL i Druge lige igra se 26. maja, dok je finale Kupa Crne Gore zakazano za 30. maj.\nTakođe, Izvršni odbor je prihvatio zahtjev FK „Zeta“ za pomoć u izgradnji reflektorskog osvjetljenja i uputio poziv svim klubovima da u narednom periodu, u partnerskom odnosu sa FSCG, pristupe izgradnji reflektora na svojim stadionima.


Priprema veslača Srbije za narednu sezonu u Grčkoj i Crnoj Gori - Sport - Dnevni list Danas\nPočetna » Sport » Priprema veslača Srbije za narednu sezonu u Grčkoj i Crnoj Gori\nOsam kandidatkinja za sastav ženske veslačke reprezentacije od 8. do 18. januara na pripremama je u Grčkoj, dok su u isto vreme šestorica juniora na pripremama u Crnoj Gori, saopštio je Vaslački savez Srbije.\n0Piše: Danas Online 09. januara 2019. 16.01\nI u 2019. pripreme kandidata i kandidatkinja za sastav veslačkih reprezentacija odvijaju se u udarničkom ritmu, saopštio je VSS.\nDve grupe su se od 8. januara otisnule van zemlje gde će u Atini, odnosno Stolivu odraditi desetodnevne trenažne cikluse.\nŽenska grupa predvođena koordinatorom za žensko veslanje Dušanom Kovačevićem i trenerima Milošem Tomićem i Petrom Ibročićem u glavnom gradu Grčke trenira i pod budnim okom Đovanija Postoljonea, programskog direktora VSS.\nGrupa juniora koju čine Miroslav Jovanović, Dušan Stefanović, Nikola Kolarević, Slavko Savić, Andrija Jevtić i Nikola Soldatović od 8. januara na Crnogorskom primorju trenira pod dirigentskom palicom Aleksandra Smiljanića i Miloša Čudića, a tu će ostati do 18. januara, navodi VSS.\nsport, veslacki savez srbijeBeograd\nTakmičenje u veslanju u Plovdivu: I Đerić i Pivač u finalu


U Hrvatsku od danas uz negativan PCR test – Fokus.ba\nHrvatska je do sada imala otvorene granice za sve državljane Evropske unije, dok su restrikcije važile za državljane trećih zemalja\nHrvatska je od danas počela da primjenjuje strožija pravila za ulazak u zemlju po kojima svi putnici moraju da imaju negativan PCR test ili da idu u samoizolaciju, osim onih koji dolaze iz “zelenih područja” EU.\nIzuzetak su jedino putnici koji dolaze iz područja koja su na “zelenoj listi” Evropskog centra za kontrolu i prevenciju bolesti. Prema riječima ministra unutrašnjih poslova Davora Božinovića to je trenutno jedino ostrvo Fasta u Finskoj.\nTakođe, izuzeti od odluke su pogranični i zdravstveni radnici, učenici i studenti, pomorci, kao i putnici u tranzitu do 12 časova, ali to moraju da dokažu na graničnom prelazu.\nZa državljane takozvanih trećih zemalja i dalje važe dodatna ograničenja, odnosno mogu u Hrvatsku samo pod određenim uslovima. Uz negativan PCR test ne stariji od 48 sati ili test u Hrvatskoj i samoizolaciju do negativnog nalaza, njima će se dopustiti ulazak samo ako je riječ o neodložnom ličnom i poslovnom razlogu ili imaju drugi ekonomski interes.\nHrvatska je do sada imala otvorene granice za sve državljane Evropske unije, dok su restrikcije važile za državljane trećih zemalja, javlja BHRT.


Bela kuća: Zabrinutost Ankare oko ulaska Finske i Švedske u NATO biće otklonjena - 18.05.2022, Sputnik Srbija\nAmeričke vlasti su uverene da će zabrinutost Turske oko ulaska Finske i Švedske u NATO biti otklonjena, izjavio je pomoćnik predsednika SAD za nacionalnu... 18.05.2022, Sputnik Srbija\nSalivan je upozorio da Vašington i njegovi evropski saveznici ne bi tolerisali nikakvu agresiju protiv Finske i Švedske dok je u toku postupak njihovog stupanja u NATO. „Postoje i praktične mere koje možemo da preduzmemo u te svrhe“, dodao je.Kako je rekao, Bela kuća je uverena da će američki Kongres odobriti rekordan dodatni paket pomoći Ukrajini narednih dana.Bajdenov savetnik je takođe saopštio da su u toku intenzivni diplomatski kontakti za obnovu komercijalne i humanitarne plovidbe iz ukrajinske luke Odese. Salivan je optužio ruske snage za „blokiranje crnomorske obale i sprečavanje isporuka žitarica na svetsko tržište“. On je naveo da SAD zajedno sa saveznicima žele da dobiju dozvolu od Rusije da „prebace veliki broj brodova u Crno more i u spoljni svet“.Čavušoglu: Razumite našu zabrinutostU isto vreme, turski ministar spoljnih poslova Mevlut Čavušoglu izjavio je da Turska razume zabrinutost Švedske i Finske u vezi sa članstvom u NATO-u, ali da treba uzeti u obzir i zabrinutost Ankare. Šef turske diplomatije je saopštio da je u toku priprema susreta na nivou predsednika Turske i SAD, Redžepa Tajipa Erdogana i Džozefa Bajdena u cilju regulisanja pitanja nastalih u bilateralnim odnosima. On je naveo i da tursko-američki pregovori o isporukama novih američkih lovaca F-16 Ankari „teku pozitivno“.O stupanju Finske i Švedske u NATOFinska i Švedska razmatraju mogućnost da odustanu od višegodišnje neutralnosti i da stupe u NATO zbog ruske specijalne vojne operacije u Ukrajini. Generalni sekretar NATO-a Jens Stoltenberg je rekao da će NATO rado videti Finsku i Švedsku u svojim redovima i da će im omogućiti brzo stupanje u savez.S tim u vezi, Ministarstvo spoljnih poslova Rusije saopštilo je da će Moskva morati da preduzme uzvratne mere, kako vojno-tehničke, tako i drugog karaktera kako bi nivelisala pretnje njenoj nacionalnoj bezbednosti u slučaju ulaska Finske u sastav Severnoatlantske alijanse.Ambasadori Švedske i Finske predali su jutros generalnom sekretaru NATO-a Jensu Stoltenbergu zahteve za stupanje u Alijansu. Međutim, Turska je blokirala početak pregovora o pristupanju Finske i Švedske u NATO, javio je DPA, pozivajući se na izvore u organizaciji.\nsvet, sad, finska, švedska, rusija, kriza u ukrajini, nato, džejk salivan\nAmeričke vlasti su uverene da će zabrinutost Turske oko ulaska Finske i Švedske u NATO biti otklonjena, izjavio je pomoćnik predsednika SAD za nacionalnu bezbednost Džejk Saliven.\n„Uvereni smo da će Finska i Švedska na kraju ostvariti efikasan proces pridruživanja, a bojazni Ankare mogu da budu otklonjene. Te skandinavske zemlje rade direktno sa Turskom na tome, takođe razgovaramo sa turskom stranom da pokušamo da pomognemo“, rekao je on tokom brifinga.\nSalivan je upozorio da Vašington i njegovi evropski saveznici ne bi tolerisali nikakvu agresiju protiv Finske i Švedske dok je u toku postupak njihovog stupanja u NATO. „Postoje i praktične mere koje možemo da preduzmemo u te svrhe“, dodao je.\nKako je rekao, Bela kuća je uverena da će američki Kongres odobriti rekordan dodatni paket pomoći Ukrajini narednih dana.\n„Kongres je velikom većinom glasao za odobravanje tog paketa pomoći i čak ga je proširio. Očekujemo slično glasanje u Senatu čim se otklone proceduralne prepreke“, rekao je Salivan, dodajući da u Beloj kući očekuju da će se to desiti u naredna dva dana.\nBajdenov savetnik je takođe saopštio da su u toku intenzivni diplomatski kontakti za obnovu komercijalne i humanitarne plovidbe iz ukrajinske luke Odese.\nSalivan je optužio ruske snage za „blokiranje crnomorske obale i sprečavanje isporuka žitarica na svetsko tržište“. On je naveo da SAD zajedno sa saveznicima žele da dobiju dozvolu od Rusije da „prebace veliki broj brodova u Crno more i u spoljni svet“.\nČavušoglu: Razumite našu zabrinutost\nU isto vreme, turski ministar spoljnih poslova Mevlut Čavušoglu izjavio je da Turska razume zabrinutost Švedske i Finske u vezi sa članstvom u NATO-u, ali da treba uzeti u obzir i zabrinutost Ankare.\nPrema njegovim rečima, američki državni sekretar Entoni Blinken najavio je da će članice NATO-a razgovarati o zabrinutosti Ankare oko te teme.\nŠef turske diplomatije je saopštio da je u toku priprema susreta na nivou predsednika Turske i SAD, Redžepa Tajipa Erdogana i Džozefa Bajdena u cilju regulisanja pitanja nastalih u bilateralnim odnosima.\nOn je naveo i da tursko-američki pregovori o isporukama novih američkih lovaca F-16 Ankari „teku pozitivno“.


Naša super žena Aleksandra Mladenović gost 150 minuta - mediji.net\nNaša super žena Aleksandra Mladenović gost 150 minuta\nNaša super žena iz akcije "Biramo super ženu" je bila gost emisije 150 minuta na TV Prva.\nZnate već da emisija 150 minuta i sajt B92 Super žena prenose fantastične priče o ženama za koje svi treba da čuju u sklopu akcije Biramo super ženu. Ove nedelje naša super žena je Aleksandra Mladenović i sada ćete je upoznati. "Otkrila sam prilikom tuširanja malu izraslinu na grudnom košu, za koju nisam mislila da je bitno ni opasno sve dok jednom nije počela da me ometa i da me boli". 2014. godine otkriven joj je limfom kada je imala 28. godine: "To nije grč, nego bol koji se kreće od grudnog...\nprva ženaAktuelna tema\naleksandra mladenovićPreko 300 vesti


Ruska invazija nanela infrastrukturi Ukrajine štetu od 92 milijardi dolara - Srce Srbije\nSrce Srbije / Vesti / Aktuelnosti / Ruska invazija nanela infrastrukturi Ukrajine štetu od 92 milijardi dolara\nRuska invazija nanela infrastrukturi Ukrajine štetu od 92 milijardi dolara\nRuska invazija nanela je infrastrukturi Ukrajine štetu od 92 milijardi dolara, i popela se na čak 4,5 milijardi dolara nedeljno, dok bombe uništavaju hiljade zgrada i javnih preduzeća i kilometre puteva, piše britanski Gardijan.\nPrema procenama koje je sastavila Kijevska škola ekonomije (KSE), a koju je podržava ukrajinska vlada, ukupan iznos direktne štete na infrastrukturi dostigao je 92 milijarde dolara otkako je predsednik Rusije Vladimir Putin naredio invaziju u februaru.\nAkademici su rekli da je cifra porasla na skoro 4,5 milijardi dolara tokom nedelje do 2. maja, dodajući da je njihova procena verovatno niža od stvarne cene jer je gubitke iz rata teško kvantifikovati.\nSa gubicima od invazije koji su porasli na oko 60 odsto godišnjih ekonomskih prinosa, istraživači su naveli da Ukrajina trpi veliku štetu na infrastrukturi koja će biti skupa za popravku ili obnovu.\nViše od 33.000 kvadratnih metara stambenih zgrada je pogođeno projektilima, bombama i pretrpelo je drugu štetu tokom rata, ukupne vrednosti skoro 30 milijardi dolara. Više od 23.000 kilometara puta je izbušeno granatiranjem, a oštećeno je skoro 90.000 automobila, vrednih više milijardi dolara.\nKSE je saopštio da bi ukupni ekonomski troškovi rata – kada se šteta na infrastrukturi ukalkuliše sa uticajem na bruto društvenih proizvoda (BDP), obustavu investicija i odliv radnika dok milioni ljudi beže iz zemlje – mogli porasti na 600 milijardi dolara, skoro četiri puta više od vrednosti godišnjeg BDP.\nProšlog meseca Međunarodni monetarni fond je saopštio da će se ukrajinska ekonomija ove godine verovatno smanjiti za oko 35 odsto, dok bi ljudska stradanja, uništavanje infrastrukture i egzodus radnika ozbiljno omeli njenu ekonomiju u godinama koje dolaze, čak i ako se rat uskoro završi.


Dogovorena saradnja JP „Elektroprivreda Srbije“ i kompanije „Šnajder elektrik“ | Energetski portal Srbije\nDogovorena saradnja JP „Elektroprivreda Srbije“ i kompanije „Šnajder elektrik“\n20.10. 2018 Vesti | Srbija\nMilorad Grčić, v. d. direktora „Elektroprivrede Srbije“ i Bojan Atlagić, v. d. direktora ODS „EPS Distribucija“ razgovarali su sa delegacijom kompanije „Šnajder elektrik“ o projektu modernizacije sistema upravljanja u distribuciji električne energije.\nNa sastanku su dogovoreni i dalji koraci saradnje najveće srpske energetske kompanije i kompanije „Šnajder elektrik“ koja je globalni specijalista za upravljanje energijom i automatizaciju.\nU delegaciji „Šnajder elektrika“ bili su Kristof Šampanj, direktor projekata za ceo svet i direktor sektora energetike za Evropu, Dragoljub Damljanović, direktor sektora energetike i servisa za oblast jugoistočne Evrope i Dejan Marković, generalni direktor „Šnajder elektrik“ u Srbiji.\nSastanku su prisustvovali i Tatjana Pavlović, izvršni direktor za finansije u EPS-u, Zoran Rajović, izvršni direktor za tehničke poslove distribucije električne energije i upravljanje distributivnim sistemom i drugi predstavnici JP EPS.\nU okviru unapređenja distributivnog sektora „Elektroprivreda Srbije“ posvećena je razvoju distributivne mreže na svim nivoima kroz instaliranje opreme najnovije generacije i uvođenje savremenog upravljačkog i nadzornog sistema.\nCilj modernizacije je podizanje nivoa usluga, povećanje efikasnosti i pouzdanosti isporuke električne energije uz minimiziranje gubitaka i izgradnja infrastrukture za ekonomski razvoj Srbije.


Prvi primjerci Octavie u januaru | CARLANDER\nŠkodina matična fabrika koja se nalazi u češkom gradu Mladá Boleslav radi na proizvodnji prve količine Škoda Octavia 2013. koji će se na tržištu pojaviti u toku januara naredne godine. Ova fabrika je u potpunosti preuređena kako bi se unaprijedila proizvodnja novog modela Octavia.\nŠkoda u ovoj fabrici prizvodi Octavia, Rapid i Fabia modele, a unaprjeđenje postrojenja donijet će povećanje kapaciteta proizvodne linije sa 800 na 1200 automobila na dan. U Škodi navode da u narednom periodu planiraju dodatna unaprjeđenja u ovoj fabrici.\nTags:\tauto industrija, automobili, fabrika Mladá Boleslav, Mladá Boleslav, novi model, novosti, octavia, octavia 2013, octavia III, octavia na tržištu, prvi primjerci octavie, škoda, skoda octavia, vijesti


U NASELJU ČESMA POČELA IZGRADNjA VODOVODNE MREŽE DRUGE VISINSKE ZONE | SRNA\nU NASELJU ČESMA POČELA IZGRADNjA VODOVODNE MREŽE DRUGE VISINSKE ZONE\nBANjALUKA, 3. JUNA /SRNA/ - U banjalučkom naselju Česma danas je počela izgradnja vodovodne mreže druge visinske zone, vrijedne nešto više od 130.000 KM, a u okviru velikog projekta vodosnabdijevanja "Voda jedan".\nGradonačelnik Banjaluke Igor Radojičić obišao je gradilište vodovodnog projekta "Česma dva", u okviru kojeg će biti obezbijeđeno vodosnabdijevanje za domaćinstva gornjeg dijela Česme i okolnih naselja.\nOn je rekao novinarima da je u projektu "Česma dva" 2018. godine rađen jedan dio vodovodne mreže, a sada se sa šest krakova dužine oko 700 metara rješava problem vodosnabdijevanja u ovim naseljima.\n"Ovo je uglavnom do sada bilo po principu javne česme, sada se kroz projekat `Voda jedan` razvodi kompletna mreža krakova i vrijednost tih radova je nešto veća od 130.000 KM", naveo je Radojičić.\nOn je podsjetio da je izvođač za cijeli paket "Voda jedan" firma "Hidrokop" iz Banjaluke koja ujedno radi i na projektima "Česma tri" i "Česmi četiri", čija je izgradnja u toku.\n"Očekujem da bi `Česma tri` trebala biti kao visinska zona riješena i vjerovatno puštena u julu, orijentaciono, a `Česma četiri` bi mogla biti završena da bismo imali vodu negdje u septembru", rekao je Radojičić.\nOn je naveo da je riječ o velikom području koje do sada nije imalo riješeno snabdijevanje i o veoma velikoj investiciji, jer je riječ o visinskim zonama.\n"Dugo godina čekamo, mislim da će sada zaista veliki broj građana izuzetno biti zadovoljan i konačno biti riješen jedan od elementarnih problema", istakao je Radojičić.\nOn je napomenuo da se Gradska uprava godinama bori sa rješavanjem imovinskih odnosa u vodozahvatu, ističući da se nadležnost grada svodi na rješavanje imovinskih odnosa, a same radove, nasipe i ostalo treba da radi preduzeće "Vode Republike Srpske", u čijoj su nadležnosti vodotokovi prvog reda – Vrbas i Vrbanja.\n"Ima tu mnogo problema sa imovinskim odnosima, nesređene zemljišnoknjižne evidencije, nepoznatih vlasnika, starih vlasnika, ljudi koji su u inostranstvu i to ide veoma sporo, a kada se sve riješi, tek tada se može pristupiti radovima", rekao je Radojičić.\nOn je dodao da je sa preduzećem "Vode Republike Srpske" ove godine urađeno kritično područje "Crni vir" kada je riječ o naselju Česma, navodeći da ima još područja u vodotoku Vrbanje i Vrbasa koje bi trebalo raditi i gdje ozbiljne probleme predstavljaju imovinski odnosi.\nRadojičić očekuje da do septembra bude u funkciji vodovodna mreža u Piskavici, ističući da je riječ o trasi od oko 30 kilometara i području kojem je "očajnički" potrebna voda.\n"Naš dinamički plan je da do kraja te trase izađemo do kraja septembra", rekao je Radojičić.\nPredsjednik Savjeta mjesne zajednice Česma Miladin Maličević naveo je da su mještani na području Česme dva imali bar neko rješenje, javne česme i izvore vode, dok se ovog ljeta napokon rješava i pitanje Česme tri i Česme četiri, sa oko upupno 500 i više domaćinstava koja su imala ozbiljan problem sa vodosnabdijevanjem.\n"Svjedoci smo da je sad, kad je realizacija izvjesna i da će napokon to područje dobiti vodu, taj dio Česme, Krčmarica, postalo jedno veliko radilište", rekao je Miličević.\nMještanin naselja Česma dva Momčilo Ćulum rekao je da će projekat izgradnje vodovodne mreže druge visinske zone u ovom naselju poboljšati kvalitet življenja.


„Blumberg“: Putin predložio Trampu referendum u Donbasu - 20.07.2018, Sputnik Srbija\nRuski predsednik Vladimir Putin predložio je svom američkom kolegi Donaldu Trampu tokom njihovog susreta u Helsinkiju da se na teritoriji Donbasa organizuje... 20.07.2018, Sputnik Srbija\nrusija, vesti, svet, vladimir putin, donald tramp, donbas\n10:20 20.07.2018 (Osveženo: 16:58 06.08.2021)\n© REUTERS / /Kevin LamarqueDonald Tramp i Vladimir Putin\nRuski predsednik Vladimir Putin predložio je svom američkom kolegi Donaldu Trampu tokom njihovog susreta u Helsinkiju da se na teritoriji Donbasa organizuje referendum, kao jedno od mogućih rešenja krize na jugoistoku Ukrajine, saznaje „Blumberg“.\nPozivajući se na neimenovane izvore koji su prisustvovali sastanku Putina i Trampa, reč je o referendumu koji bi bio organizovan pod okriljem međunarodnih organizacija, na kojem bi se građani Donjecke i Luganske Narodne Republike izjasnili o statusu njihove teritorije.\nMeđutim, Putin i Tramp su se dogovorili da ovu ideju ne objave javno, kako bi američki predsednik imao vremena da razmisli o tom predlogu.\nS tim u vezi oglasio se i ruski ambasador u SAD Anatolij Antonov koji je potvrdio da su Putin i Tramp na sastanku u Helsinkiju izneli konkretne predloge o tome kako rešiti krizu u Donbasu, iako nije precizirao o čemu je bilo reči.\n„To pitanje je bilo na dnevnom redu, izneti su konkretni predlozi kako da se kriza reši“, rekao je.\nDva lidera sastali su se u Helsinkiju 16. jula, a njihov susret je trajao četiri sata.\nPutin je nakon susreta rekao da su se obe strane umnogome saglasile kada je reč o međunarodnim pitanjima, dok je Tramp ocenio susret kao veoma pozitivan.


Festival "Mašta i snovi" narednog utorka - Ozon Media\nFestival „Mašta i snovi“ narednog utorka\nOd strane Ozon 11.05.2016.\nOd strane Ozon 11.05.2016. 0 komentar\nSremska Mitrovica – U prostorijama Centra za kulturu „Sirmiumart“ će narednog utorka biti održan šesti po redu Međunarodni festival poezije mladih pesnika „Mašta i snovi“, koji je jedini te vrste u Vojvodini.\nPrema rečima osnivača festivalja i predsednika žirija Nedeljka Terzića, vlada izuzetno raspoloženje što se festival održava na ovakvom nivou, a u šta je ovaj, u početku mali festival izrastao govori i to da su pesme pristigle iz jedanaest različitih država.\nDirektor Centra za kulturu „Sirmiumart“ Petar Samardzić najavio je da će se izabrane pesme naći u Zborniku koji će dobiti svaki od autora, ali i istakao da su „Mašta i snovi“ trenutno jedini dečiji festival u Vojvodini.\nFestival će biti održan u utorak, 17. maja, u 18 časova u Art klubu „Sirmiumarta“, kada će autori predstaviti svoje pesme, a najboljima će biti uručene prigodne nagrade, dok će se za muzički deo programa pobrinuti učenici Muzičke škole „Petar Krančević“ iz Sremske Mitrovice.\nZakazan Sajam zapošljavanja\nDve saobraćajne nezgode, jedna povređena osoba


"Otadžbina": Pretnje zbog protesta, ako se nešto desi odgovoran Vučić - JUGPRESS\n“Otadžbina”: Pretnje zbog protesta, ako se nešto desi odgovoran Vučić\nPostavio: Jugpress Mart 6, 2019\nNarodni pokret Srba sa Kosova i Metohije „Otadžbina“ najoštrije osuđuje verbalno nasilje, vređanje, maltretiranje organizovane grupe radnika opštine Leposavić usmerene prema čelnicima Saveza za Srbiju Draganu Đilasu, Slaviši Ristiću i rukovodstvu Narodnog pokreta Srba sa Kosova i Metohije „Otadžbina“.\n“Ove junger brigade poznate su Srbima sa Kosova i Metohije ali i grđanima brojnih gradova Srbije prilikom lokalnih izbora kao što su Lučani, Mionica, Zaječar itd. NJih organizuje Zoran Milojević – Zelja član izvršnog odbora Srpske napredne stranke a na inicijativu predsednika stranke Aleksandra Vučića.\nIstovremeno, preko predsednika privremenog veća opštine Zubin Potok Srđana Vulovića upućene su pretnje Slaviši Ristiću i Marku Jakšiću da odustanu od protesta „1 od 5 miliona“ jer „neće da im valja“. Srđan Vulović je rekao da je tu poruku preneo odozgo. U prevodu to znači, od Aleksandra Vučića. Zato za sve eventualne provokacije i incidente koji mogu da se dese na sutrašnjem protestu Srba „1 od 5 miliona“ jedini koji će biti odgovoran je Aleksandar Vučić.\nPomenuti Srđan Vulović je inače predsednik privremenog veća opštine Zubin Potok, predsednik upravnog odbora regionalnog vodovoda Kosovaska Mitrovica, direktor hidrocentrale Gazivode, vlasnik privatnog preduzeća Kolašin-prevoz i žestoki branitelj izdajničkog režima u Beogradu.\nNarodni pokret Srba sa Kosova i Metohije „Otadžbina“ podseća građane Srbije da su pretprošle godine posle jednog saopštenja pokreta „Otadžbina“ u kojem se kritikuje diktatorski režim Aleksandra Vučića zapaljene prostorije Pokreta. Setimo se da je 2013. godine 03. novembra posle neuspelih lokalnih izbora raspisanih od strane separatista iz Prištine Aleksandar Vučić zatražio od komandanta južnog krila NATO pakta da mu dozvoli da uđe na Kosovo i Metohiju ne duže od 45 minuta da bi disciplinovao neposlušne Srbe. NJegoš je za takve davno rekao „Kome zakon leži u topuzu, tragovi mu smrde nečovještvom“.\nOpravdano se postavlja pitanje zašto Vučiću smeta organizovanje protesta „1 od 5 miliona“, kada kako sam kaže ima apsolutnu podršku više od 90 posto Srba sa Kosova i Metohije? Smeta toliko da se svim zaposlenim u javnim ustanovama u južnoj srpskoj pokrajini preti otkazima u slučaju prisustvovanja protestu. Aleksandar Vučić se boji da narod ne čuje javno kazanu istinu o njegovoj katastrofalnoj državnoj i nacionalnoj politici na Kosovu i Metohiji. Boji se da se do kraja ne razobliči njegova politika razgraničenja koja u suštini znači predaju Kosova i Metohije i stvaranje Velike Albanije. Želeo bi da čin izdaje odradi u mraku i tišini. Drugim rečima, hteo bi da baci kamen a da sakrije ruku. Milan Lane Gutović kaže „neće da može“”, navodi se u saopštenju Narodnog pokreta Srba sa Kosova i Metohije “Otadžbina”.


Roma savladala i Parmu - Vijesti.me\nRoma savladala i Parmu\n"Vučica" upisala i treći trijumf i jedini je tim uz Napoli koji ima maksimalnih devet bodova. Strijelci Florenci, Toti i Strotman iz penala Edit\nToti (Foto: Beta/AP)\nA. H. 16. septembar 2013, 20:39 ažurirano 20. februar 2019, 14:41\nRoma se pridružila Napoliju na prvom mjestu Serije A i to su nakon tri kola jedina dva tima sa maksimalnim učinkom.\nDa bi ovo mogla da bude sezona "vučice" vidjelo se u Parmi, gdje je domaćin vodio na poluvremenu, a rimski klub lagano, bez velikih problema, postigao tri gola u nastavku i osvojio tri nova boda.\nNakon što je Džonatan Bjabjani donio prednost domaćinu u finišu prvog dijela, Roma je dominirala u nastavku - prvo je Alesandro Florenci u 47. izjednačio, onda je Franćesko Toti dao 18. gol u karijeri protiv Parme, a tačku na trijumf je stavio Kevin Strotman sa 11 metara.\nHolanđanin je pogodio nakon što je Žervinjo izborio penal poslije nekoliko sjajnih driblinga.\nTako je Roma napravila sjajnu uvertiru za derbi protiv Lacija koji se igra u nedjelju i u kojem će pokušati da upiše prvu pobjedu nakon više od dvije i po godine. Posljednji put je od Lacija bila bolja u martu 2011. (četiri poraza i remi).\nParma je, s druge strane, nakon tri kola na dnu, sa bodom iz tri kola, pa italijanski mediji ističu da Roberto Donadoni rizikuje smjenu jer se od ekipe koja ima Antonija Kasana, Amaurija, Bjabjanija očekuje više...


Do kraja novembra završetak prve dionice - INFRASTRUKTURA\nHomeSAOBRAĆAJ - IZVOĐENJEDo kraja novembra završetak prve dionice\napr. 29, 2021 at 6:52 am\nDo kraja novembra završetak prve dionice\nMinistarstvo kapitalnih investicija (MKI) je zaključilo Prilog 6 Ugovora o projektovanju i izgradnji autoputa Bar-Boljare, dionica Smokovac-Mateševo, sa izvođačem radova, kineskom kompanijom CRBC kojim su ugovorne strane dogovorile da do 30. novembra 2021. godine budu završeni svi radovi, saopšteno je iz Ministarstva kapitalnih investicija (MKI).\nIz MKI navode da se nakon višegodišnjih kontroverzi koje su pratile ugovaranje i izvođenje radova, kao i finansiranje projekta izgradnje prioritetne dionce autoputa Smokovac – Mateševo, aktuelna Vlada našla u situaciji da mora da završi taj projekat.\nCijene da u ovom trenutku završetak radova predstavlja prioritet za građane i privredu Crne Gore.\nPoručuju da to ne znači da odustaju od provjere kompletnog procesa i namjere da identifikuju sve odgovorne za kašnjenje završetka radova i eventualno loše upravljanje i zloupotrebe. Ističu da su dodatno angažovani na traženju modaliteta za nastavak radova do granice sa Srbijom, jer su, kako navode, u potpunosti svjesni da bez završetka kompletnog autoputa kroz Crnu Goru efekti ovog ogromnog infrastrukturnog projekta ne bi imali svoj puni smisao.\n“Ministarstvo kapitalnih investicija je zaključilo Prilog 6 Ugovora o projektovanju i izgradnji autoputa Bar-Boljare, dionica Smokovac-Mateševo, sa izvođačem radova, kineskom kompanijom CRBC. Zaključenjem Priloga 6, ugovorne strane su dogovorile rok 30. novembar 2021. godine do koga će se završiti svi radovi, ali uz istovremeno zadržavanje prava ugovornih strana u pogledu ugovorenog roka za završetak (30.septembar 2020.godine) i u odnosu na potraživanja ugovornih strana”, navodi se u saopštenju MKI.\nDodaju da nadzorni organ – Inženjer, francusko-italijanski konzorcijum Ingerop&Geodata nastavlja sa pružanjem konsultantskih usluga i vršenjem nadzora nad radovima CRBC-a nakon perioda od 73 mjeseca, definisanog u Ugovoru o pružanju konsultantskih usluga, zadržavajući dužnosti i ovlašćenja prema uslovima Ugovora o projektovanju i izgradnji.\n“Ministarstvo finansija i socijalnog staranja je u skladu sa Ugovorom o prefercijalnom zajmu sa EXIM bankom usaglasilo produženje perioda raspoloživosti sredstava iz kredita EXIM banke do 31.12.2022 godine. Prvobitno ugovoreni period raspoloživosti istekao je 14. aprila ove godine”, navodi se u saopštenju.\nOčekuju da će u narednom periodu svi učesnici na tom projektu dati puni doprinos i učiniti dodatni napor kako bi se ta dionica autoputa završila u što kraćem roku i na kvalitetan način, čime bi se, kako su kazali, stvorili potrebni preduslovi za nastavak narednih dionica autoputa.\nPljevlja: Završni radovi na izgradnji vrtića na Gukama\nPodgorica 9. maja dobija novi pješački most na Morači


Objavljena cena: Danube Foods prodat za 575 miliona evra | N1 Srbija\nObjavljena cena: Danube Foods prodat za 575 miliona evra\n|03.02.2015. |14:11 >17:30\nLondonski investicioni fond Mid Europa Partners kupio je Danube Foods Group za 575 miliona evra, saopštile su danas obe kompanije.\nU okviru Danube Foods Group su srpske kompanije Imlek", Mlekara Subotica" Bambi" i Knjaz Miloš" kao i mlekare u vlasništvu Imleka u Makedoniji, Republici Srpskoj i Crnoj Gori.\nU cilju objektivnog informisanja i transparentnosti poslovanja, kao i sprečavanja spekulacija i netačnih informacija, želimo da obavestimo javnost da vrednost ugovora o prodaji DFG investicionom fondu Mid Europa Partners iznosi 575 miliona evra, navode iz ove kompanije.\nU transakciji su, pored Mid Europa Partners, učestvovali Evropska banka za obnovu i razvoj (EBRD) i vodeće evropske banke: Unicredit, Raiffeisen, ING, BNP i Citi, i domaci partner Andrej Jovanović, izjavila je Svetlana Glumac direktor za korporativne i regulatorne poslove DFG.\n"Sa zadovoljstvom želim da istaknem i to da je prodaja DFG jos jedna potvrda da je Srbija definitivno dobila status sigurne i atraktive destinacije za strane investicije" rekla je Glumac.\nGlumac je ponovila da se zaključivanje transakcije očekuje u prvoj polovini ove godine, nakon ispunjavanja svih uslova kupoprodajnog ugovora.\nMid Europa je najveći investicioni fond specijalizovan za investicije u centralnoj i istočnoj Evropi, sa sedištem u Londonu i predstavništvima u Budimpešti, Istanbulu i Varšavi. Od osnivanja 1999. godine, je rukovodio ukupnim kapitalom od 4,2 milijarde evra.\nFond je poznat u Srbiji i regionu po stvaranju vodećeg kablovskog i internet operatera, SBB-Telemah grupe, koju je prodao u oktobru 2013. godine američkom investicionom fondu Kolberg Kravis Roberts (KKR).\nDFG je, sa više od 400 miliona evra ukupnog prometa u 2014. godini, srpski i regionalni lider na tržištima mleka i mlečnih proizvoda, konditorskih artikala, kao i mineralne vode i energetskih pića, koje izvozi i na tržišta zapadne Evrope.\nLjajić: Prodaja ne može da izazove poremećaje na tržištu\nMinistar trgovine, turizma i telekomunikacija Rasim Ljajić rekao je da prodaja Danube foods grupe ne može na bilo koji način da utiče na tržište, posebno ne može da izazove neke poremećaje.\nOn je za B92 rekao da se radi o ozbiljnom investicionom fondu koji ulaže više od 500 miliona evra u tu transakciju, odnosno o privatnoj transakciji jednog investicionog fonda.\n"Dobra poruka te transakcije je da je Srbija povoljna investiciona destinacija u koju vredi ulagati. U tom pogledu, možemo pozitivno da gledamo na čitavu ovu stvar", kaže Ljajić.\nMinistarstvo prati tu transakciju kao i svi zainteresovani u Srbiji, rekao je Ljajić navodeći da je to stvar tržišta, ponude i tražnje\n"Sadašnji vlasnici su procenili da je to za njih profitabilna investicija, kupci su procenili da to može da bude kompanija koja će im doneti dodatni profit. To je apsolutno i razumnljivo i očekivao i za zemlju dobro zbog pozitivne investicione klime koja se na taj način stavra", zaključio je Ljajić.\nTagovi: Danube Foods Group , transakcija\nMene zanima da li ce sada tih pola milijarde koje je prodavac dobio da reinvestiraju u Srbiji ili ce da pare iznesu iz zemlje.\nEm sto ce da odnesu novac! Malo ce da nas "posole" sa koncetratima "raznim"! A reklama "Kupujmo DOMACE"!\nKupuju nas i prodaju kao im se ćefne :)


Actavis Akademija u Kadetskoj ligi Srbije - juGmedia\nActavis Akademija u Kadetskoj ligi Srbije\nLESKOVAC – Pobedom nad odličnom ekipom Prokuplja (91:74) kadeti Actavis Akademije izborili su plasman u Jedinstvenu Kadetsku ligu Srbije.\n„Ostvarili smo ono što smo obećali i pobedom nad odiličnim Prokupčanima stigli do kadetske lige Srbije. Očekuju nas dueli sa izuzetno kvalitetnim ekipama u ovoj ligi. Rekao bih da smo po kvalitetu medju 5 najboljih ekipa u Srbiji i mozemo da ponovimo uspeh od pre dve sezone kada je ova selekcija rodjenih 1997,98 godiste zauzela 4.mesto u Srbiji odmah iz Crvene Zvezde, Partizana i Zemine. Nadam se da ćemo uz podršku navijača napraviti veliki broj pobeda u ovoj ligi i ostvariti veliki uspeh, plasman na finalni turnir Prvenstva Srbije u kadetskom uzrastu i boriti se za medalju, jer ova generacija to zasluzuje vec nekoliko godina unazad. I ove godine ce u Leskovcu gostovati kadeti Partizana, Crvene Zvezde, Vojvodine, Vršca i ostlih vodećih srpskih klubova „, rekao je koordinator za rad sa mladjim kategorijama Actavis Akademije Vladan Stojiljković.\nSjajna generacija koju sa uspehom vodi Zoran Jović prethodne dve sezone osvajala je četvrta mesta u Srbiji u konkurenciji pionira. Na redu je novi korak napred i prilika za novo dokazivanje.\n„Imali smo težak meč protiv Prokuplja, ali smo uz podršku velikog broja navijača izborili plasman u kadetske lige Srbije. Pobedili smo izvanrednu ekipu Prokuplja i preskočili neugodnu prepreku. Novi, težak zadatak je pred nama u ovoj ligi. Očekujem veoma zanimljive utakmice, nadam se da će na tribinama biti još više naših navijača i verujem da ćemo u sjajnom ambijentu zabeležiti još mnogo pobeda i izboriti plasman u društvo najboljih ekipa u Srbiji, na finalni turnir prvenstva Srbije i osvajanje jedne od medalja“, kazao je trener kadeta Actavis Akademije Zoran Jović.\n09.10.2013. u 23:02\njos uvek imate domaci zadatak


Vučić: Nije moj posao da obuzdavam Dodika\nPredsjednik Srbije Aleksandar Vučić ponovio je danas da se Srbija ne miješa u unutrašnja pitanja Bosne i Hercegovine i da dosadašnjim izjavama u vezi sa situacijom u toj zemlji ničim nije ugrozio BiH.\nIstakao je i da nije njegov posao da "obuzdava" srpskog člana Predsjedništva BiH Milorada Dodika, kako to traže iz Sarajeva, a istovremeno ga optužuju da zadire u unutrašnja pitanja BiH.\nOdgovarajući na pitanje novinara o takvim porukama iz Sarajeva, Vučić kaže da je on poslije sastanka sa liderima Srba iz Crne Gore i BiH govorio o politici Srbije prema BiH, koja se zasniva na poštovanju Dejtonskog sporazuma, poštovanju integriteta BiH i integriteta RS u BiH.\n"Niko nije imao šta da zameri toj rečenici, niti imate šta da joj zamerite, ali su čak i novinari u Briselu pitali o kontroverznoj izjavi... Sta je u tome kontroverzno? Baš ništa. Ali je kontroverzno bilo to da su krenuli da napadaju Srbiju i mene što nisam obuzdao Dodika. To nije moj posao, ja to neću da radim, ja poštujem Dodika i ne pada mi na pamet da radim ono što vi želite i što je vaš posao", rekao je Vučić.\nNakon što je dan kasnije, kako kaže, rekao da smatra da je Dodik u pravu po pitanju odluke Ustavnog suda, neki su rekli da je njegovo "miješanje" skandalozno.\n"Je li hoćete da se mešam ili ne? Neću više ništa od toga, ja sam rekao šta je politika Srbije. Radite svoj posao kako god hoćete", rekao je Vučić.\nOn je naveo da to, međutim, govori koliko je velika želja mnogih da pokažu krivca u Srbiji.\n"Nemaju nikakvog stida što niko nije uhapšen za pokušaj linča u Srebrenici, nemaju stida kad u Srbiji prisustvuju skupovima na kojima našu zemlju proglašavaju za fašističku i traže specijalne statuse, a nemaju pravo na to, a ako bilo ko nedovoljno brani ono što bi oni zeleli da brani, govore da je zlikovac i autokrata", zaključio je Vučić.\nVučić: Moćna evropska zemlja tražila da Priština uvede takse\nNevrijeme širom Italije, poplavljen Trg Svetog Marka u Veneciji\nPošto policija ne zna i neće, mještani sami organizuju straže\nPosljedice proslave Bajrama: Više od 100 zaraženih, neki završili i na respiratoru


HET premašuje plan: Proizvesti za tri mjeseca koliko lani za pola godine | Radio Trebinje\n18 juna 2019, 2:55 AM\nHET premašuje plan: Proizvesti za tri mjeseca koliko lani za pola godine\n23. februara 2018., 12:00\nTREBINJE │ Zahvaljujući povoljnim hidrološkim prilikama Hidroelektrane na Trebišnjici na početku ove godine bilježe proizvodne rezultate iznad planiranih, a za nepuna dva mjeseca već je proizvedeno 20% električne energije od ukupnog projektovanog godišnjeg bilansa.\nOvo je za Radio Trebinje rekao Aleksandar Vujić, izvršeni direktor za upravljanje sistemom HET-a.\nVujić kaže da je i u februaru preko 30% veće ostvarenje proizvodnje u odnosu na plan, te da se zbog više padavina od očekivanih do kraja mjeseca nadaju bilansima i za 35% višim u odnosu na projektovane za ovaj period.\n„A u istom periodu prošle godine bili smo prisiljeni da zaustavimo proizvodnju zbog kote akumulacije Bileća koja je bila daleko ispod planirane a čak 30 metara niža od one koja je danas. Prošle godine za šest mjeseci ostavrena je proizvodnja koju ćemo, nadam se, ove godine ostvariti već za tri mjeseca“, ističe Vujić.\nNevolje sa sušom, kakve u ovom preduzeću ne pamte od njegovog osnivanja, spustile su kotu najveće hidroakumulacije sistema – Bilećkog jezera na istorijski minimum, a nepovoljan trend, podsjeća Vujić, nastavljen je do polovine novembra, kada su konačno stigle dugo čekane obilnije padavine – a veliki dotoci sa novom godinom podigli nivo akumulacije i preko planiranih vrijednosti.\nAgregati koji zbog praznih akumulacija lani nisu mogli ni da rade – sada su već u režimu kojim se vodi računa da sistem može bezbjedno primiti i evenutalno „neželjeni“ višak vode.\n„Da bi ostavili prostora za nove količine vode koje očekujemo sa padavinama do kraja februara, u martu i aprilu – agregati Trebinje 1 na brani Grančarevo angažovani su na nivou dotoka u akumulaciju, koji su povećani u odnosu na planirane vrijednosti i trenutno se kreću od 150 do 180 kubnih metara u sekundi. Uz maksimalno angažovanje oba agregata HE Dubrovnik, to podrazumijeva da se i eventualni međudotoci propuštaju agnažovanjem HE Trebinje 2 na brani Gorica, što je ovih dana bilo između 30 i 40 kubnih metara u sekundi“, pojašnjava Vujić.\nOn ističe da je trenutna kota akumulacije 395 metara nad morem – što je, dodaje, poželjna situacija da bi HET ostvario planirane proizvodne rezultate i odgovorio obavezama prema Elektroprivredi RS o isporuci električne energije.\n„Dugoročne prognoze nisu pouzdane, ali sudeći po trenutnoj koti akumulacije u dobroj smo situaciji da u prvih pola godine ostvarimo planiranu, ako ne i veću proizvodnju od bilansom predviđenih vrijednosti“, ističe Vujić.\nHET je i veliki investitor u hidroenergetske i infrastrukturne objekte u Trebinju i regiji, ali u ovom preduzeću vjeruju da sve što je započeto ili planirano ni u jednom trenutku neće doći u pitanje zbog prošlogodišnjih loših finansijskih rezultata.\n„Jedna loša godina ne bi trebalo da zaustavi investicione aktivnosti Hidroelektrana na Trebišnjici. Može da uspori, ali da zaustavi sigurno neće. Nadam se da će i u predviđenim rokovima da se realizuju svi planirani projekti za ovu godinu“, zaključuje Vujić.\nKit Kat proglašen najboljom čokoladicom na svijetu\nPU Trebinje: Svi parametri bezbjednosti u januaru zadovoljavajući


Bilans nesreće u Turskoj – 24 osobe stradale, 338 povređeno\nB92\t09.07.2018 08:48\nU železničkoj nesreći u nedelju na severozapadu Turske poginule su 24 osobe, a 338 je povređeno.\nTo su preneli turski mediji pozivajući se na zamenika premijera Redžepa Akdaga.\nDo nesreće je došlo kada je nekoliko vagona putničkog voza sa 362 putnika, koji je saobraćao od grada Uzunkopru u provinciji Edirna ka Istanbulu, iskočilo iz šina, prenosi BBC.\nIz šina je iskliznulo šest vagona, a tačan uzrok nesreće se ne zna, mada zvaničnici krive loše vreme i klizišta.\nTurski CNN prenosi da je mogući uzrok nesreće most koji se srušio.\nPovređeni su sa lica mesta prebačeni helikopterima u bolnicu, a ruski mediji javili su da među povređenima ima i ruskih državljana.\nKako se navodi, turski predsednik Redžep Tajip Erdogan uputio je saučešće porodicama stradalih u nesreći.


ALEKSANDAR VUČIĆ PRISUSTVOVAO KONFERENCIJI "EU I SRBIJA: ZAJEDNIČKA SUDBINA": Garancija za trajni mir na Balkanu je ulazak svih zemalja u EU : Nadlanu.com\nALEKSANDAR VUČIĆ PRISUSTVOVAO KONFERENCIJI "EU I SRBIJA: ZAJEDNIČKA SUDBINA": Garancija za trajni mir na Balkanu je ulazak svih zemalja u EU\nObjavljeno 16. okt 2019. / 09:00:47\nPočasni predsednik Evropskog saveta i bivši belgijski premijer Herman Van Rompej je objasnio je šta je garancija za trajni mir na Balkanu.\n- EU je najbolja garancija za dugotrajan mir na Balkanu, to je san mnogih, to je dugoročna perspektiva - rekao je Van Rompej na konferenciji "EU i Srbija: zajednička sudbina", na kojoj je govorio i predsednik Srbije Aleksandar Vučić.\n- Koristi koje druge zemlje mogu da donesu Srbiji manje su od koristi koje EU može da ponudi Srbiji - ocenio je predsednik Evropskog saveta od 2009. do 2014. godine.\n- Morate imati odnose u kojima može da dođe do poverenja, mora se obnoviti poverenje između Beograda i Prištine - rekao je Van Rompej.\n- Siguran sam da će problemi koji se odnose na vladavinu prava i druge oblasti (u pregovorima Srbije i EU) biti prevaziđeni, ali za kosovski problem nisam siguran - rekao je bivši belgijski premijer.\n- Svi drugi (iz EU) govore da je vladavina prava važnija od Kosova, a kada dođu na sastanak, pričaju samo o Kosovu, a ne o vladavini prava. To ne znači da ne moramo da poboljšamo stanje u nekim oblastima, ali uvek je Kosovo najvažnije - naveo je Vučić.\n- Kada pitam da li Srbija može da računa na članstvo u EU do 2025. godine ako reši kosovski problem, stalno čujem odgovor "Pa, Aleksandre, vi ste pragmatičan čovek, vidite kakva je situacija" - naveo je predsednik Srbije.\n- Šta god da vam odgovorim, sumnjaćete u to što vam odgovorim - rekao je Van Rompej na Vučićevo ponovno pitanje kada će Srbija ući u EU.\n- Ako ne verujemo u EU, izgubićemo globalnu bitku. Mi imamo potencijal da budemo svetska sila, a za to je potrebna zajednička volja (članica EU) - dodao je Van Rompej.\naleksandar vučićEU i Srbija: Zajednička sudbinaherman van rompejkonferencija


Prema saznanjima Žurnala, prije desetak dana inspektori FUP-a u Banjaluci su saslušali 15-tak osoba u okviru istrage u ubistvu Davida Dragičevića. Davidov otac Davor najavio je da od 27. marta ispred državnog tužilaštva u Sarajevu, koje sada vodi istragu, počinje štrajk zbog nerješavanja slučaja ubistva njegovog sina.\nGotovo tri godine slučaj ubistva Davida Dragičevića držan je u ladici Okružnoj javnog tužilaštva u Banjaluci, a tužilac Dalibor Vrećo, i pored mnogobrojnih direktnih i posrednih dokaza nije izdao nijednu naredbu za hapšenje. Tužilaštvo BiH je 2. marta ove godine preuzelo predmet, što je Davidovim roditeljima ulilo nadu da bi se konačno moglo razmotati klupko oko ubistva njihovog sina\nProtesti u Sarajevu: Građani (opet) traže pravdu za Dženana, Davida i svu ubijenu djecu\nPo 18. put porodica Dženana Memića je organizirala proteste na kojima je, kao i svaki put do sada, tražila da se rasvijetli slučaj ubistva njihovog sina i brata.\nTerorizam: Kako je grupa Pravda po Dodiku organizirala entitetski udar\nMjesecima je iz ove grupe putem medijskih podanika pripreman teren za ono što se sada na ulicama Banja Luke dešava ili bolje rečeno ne dešava. Priče o vanjskim i unutrašnjim neprijateljima, kriminalizacija članova i simpatizera grupe „Pravda za Davida“, prijetnje, saslušanja, privođenja finalizirani su represijom na ulicama Banjaluke\nDAVIDOV OTAC I GRAĐANI ISPRED TUŽILAŠTVA: Djecu nam ne možete ubijati!\n„Ko je ubio Davida Dragičevića? Koga štitite?“ Ova dva pitanja odjekivala su danas ispred Okružnog tužilaštva u Banjaluci, ispred koga je u 14.20 sati stigao otac ubijenog mladića, Davor Dragičević, u pratnji nekoliko desetina građana, članova grupe „Pravda za Davida“\nTV ŽURNAL IS SHOWING: Watch Film: "State against David"\nIf there is justice for David, there is hope for all of us ...